Uztaila jazza da : Irutxuloko Hitza\nNire urtebetetzeak Jazzaldiarekin bat egiten du beti, zorte hori daukat. Niretzat antolatu izan balute bezala da. Musika beltzaz gain, beti gustatu izan zait Donostian egun hauetan arnasten den giroa. Jaialdiko kartel zaharrak berrikusten ari nintzela, ezaguna egiten zaidan lehenengoa 1978koa da, beraz, pentsatzen dut garai hartan hasi zidala atentzioa ematen hizkuntza ulertezinak hitz egiten zituen eta motxilekin zetorren kanpotarren tribu guzti hark. Anoetako kirolgunearen inguruan kanpin-dendaz osatutako hiri txiki bat sortzen zuten, eta Karmelo Balda frontoiko kantxa lo-zakuz betetzen zuten. Kanpoko jendea, herrialde desberdinetakoa, beraien motxila, sandalia eta galtza motzekin: oin-beltzak. 1978an eta lehen 80etan, galtza motza eta hippie itxura zeraman norbait ez zen Donostiakoa, ziur. Liluratzen ninduen jazza zuzenean entzuteko urrutitik zetorren jende hark. Gainera, jazza, bluesa eta kaleko musikariek hobeto edo okerrago egiten zuten beste hainbat musika mota entzuten ziren hiri guztitik.\nOrdutik ez dut inoiz huts egin Jazzaldian. Nola aldatu den ikusi dut, munduko izen handiko artista eta bandak ikusteko aukera izan dut, eta gogoan hartzeko moduko momentuak bizi ditut, hala nola, Weather Report taldeko perkusio-jotzaileak 1984ko edizioan egindako triangelu soloa! Ikaragarria! Beste momentu gogoangarri batzuk izan ziren: 1989an Johnny Clegg hanka igeltsatuta zuelarik Belodromoan dena ematen aritu zenekoa, Bela Flecken eta bere taldeko musikari bakoitzaren birtuosismo ikaragarria, edo 2011n Trinitate plazan Cyndi Lauperrek eta batez ere Mavis Staplesek eskaini ziguten gau zoragarria, euri-zaparrada etengabe baten azpian.\nUstekabeak ere izan ditut, hala nola, Viktoria Eugenian bi minutuz aguantatu genuen tronpeta-jotzaile hori; berandu hasi zen beste piano-jotzaile hori, agurtu ere egin ez zuena eta kasik antzokitik bota gintuena; edo bere biolina bezala zuriz jantzitako biolin-jotzaile frantses hura, sorginkeriaz izango balitz bezala Belodromoko publikoa desagerrarazten joan zena.\nBaina Jazzaldiko hoberena hemengo musikariei ehunka pertsonen aurrean jotzeko ematen dien aukera da, musika beltza interpretatzen. Nazioarteko maila duten musikari profesionalak ditugu, urtean zehar bizimodua ahal duten moduan ateratzen dutenak, klaseak ematen eta zuzeneko musika programatzen dute lokalen zirkuitu txikian jotzen, askotan ikusleria minimoen aurrean eta ia musu-truk. Bilatu itzazue programan eta bilatu itzazue urtean zehar. Pista batzuk: Mojo Hand, Hot Potato Blues Band, Broken Brothers Brass Band… Eta askoz gehiago daude.


Etxarri Aranazko Udala :: Albisteak - OTSAILETIK AURRERA ETXARRI ARANAZKO BASOKO PISTETAN KOTXEZ SARTZEKO TXARTELA BEHARKO DA\nHasiera » Albisteak » OTSAILETIK AURRERA ETXARRI ARANAZKO BASOKO PISTETAN KOTXEZ SARTZEKO TXARTELA BEHARKO DA\nOTSAILETIK AURRERA ETXARRI ARANAZKO BASOKO PISTETAN KOTXEZ SARTZEKO TXARTELA BEHARKO DA\nInformazio gehiago: urtarrilaren 31n, 18:30ean, Batzar Informatiboa Kultur Etxean\nEtxarriko basoaren antolamendu berria egiteko egin zen parte hartze prozesuaren ondorioz, basoko pista eta bideen erabilera arautzen duen ordenantza berri bat onartua zen, eta otsailean jarriko dela indarrean. Araudi horren arabera, 2018ko otsailetik aurrera basoko pistetan ezin izango dira baimenik gabeko ibilgailuak sartu (San Adrian, Auntzetxe eta Epeleko bideak). Ordenantza hori www.etxarriaranatz.eus gunean aurkitu deiteke, eta baita ere udal-bulegoan.\nBertan zehazten den moduan, baimena turismo-ibilgailu hauen jabeek eskatu ahalko dute:\n•Etxarrin erregistratutako kotxeak.\n•Etxarrin erroldatutako herritarren kotxeak.\n•Etxarrin etxea duten edo alokatuta duten herritarren kotxeak.\n•Bestelako arrazoiengatik basoan sartu beharra justifikatua duten ibilgailuak.\nBeraz, basoan sartzeko baimena duten ibilgailuen jabeek txartela udaletxean eskuratu beharko dute dagoeneko etxean jaso ez badute. Txartel honek 2018rako balio du, eta hortik aurrera txartela berritu nahi duenak, urtero udal-bulegora jo beharko du urteko zigilua berritzera. Txartel hau besterenezina da, eta dagokion ibilgailurako bakarrik balio du. Oso garrantzitsua da txartela ibilgailuan agerian egotea, matrikula-zenbakia ongi ikusteko moduan, isunik ez jasotzeko\nBestalde, kontuan hartu kotxeak bide ertzean ongi aparkatuta utzi behar direla, inori trabarik egin gabe. Debekatua dago, hortaz, ibilgailuak ezpondetan uztea, bide erdian, bihurguneetan, edo ikusgarritasun gutxiko aldapetan.\nEta amaitzeko, gogoan izan, baita ere, denon artean gure basoa zaindu behar dugula, eta debekatuta dagoela basoan zaborra uztea, sua egitea, animaliak eta landaredia izorratzea, edo bestelako kalteak eragitea.\nInformazio zehatzagoa jasotzeko, edo zalantzak argitzeko, etor zaitezte urtarrilaren 31n, 18,30ean, Kultur Etxean egingo den Batzar Informatibora.


Surne Bilbao Basket eta Gytis Masiulis hegaleko pibot lituaniarra akordio batera iritsi dira sasoi baterako. Jokalaria Lituaniako Lietkabelis taldetik dator. Bertan, 12,8 puntu eta 5,6 errebote lortu ditu, batez beste, Lituaniako ligaren eta Eurocupen artean, hiruko jaurtiketetan % 38,5 lortuta. Masiulis, gainera, MVP izan zen azken Eurocupeko azken edizioaren talde-faseko J4an, bere taldeak Telenet Giants Antwerpen aurrean izandako garaipenean 26 puntu, 10 errebote eta 38ko balorazioa lortu ondoren. Bere azken kirol esperientzia Olinpiaden aurreko txapelketa Lituaniako selekzio absolutuarekin jokatzea izan da.\nZalgirisen beheko kategorietan trebatutako jokalari hau Lituaniako ligako zenbait taldetan aritu da, Zlgirisaz gain. 2018ko udan, Neptunas Klaipedarekin sinatu zuen, eta bertan bi sasoiz egon zen; geroago, Alemaniako 19/20 sasoiko G-BBLren amaierako fasea Fraport Skylinersekin jokatu ondoren, Lietkabelisekin sinatu zuen –talde horretatik dator orain-.\n“Gytis Masiulis nazioarteko hegaleko pibot lituaniar bat da, bai erasoan eta bai defentsan jokatzean dituen energia eta jardunagatik nabarmentzen dena.\nErrebote-hartzaile ona da bi uztaietan, ondo egiten du korrika pistatik eta kanpo-jaurtiketa ona du, 1×1 egoeretan ere abantaila ateratzeko aprobetxatzen duena. Anbizio handiarekin dator, bere maila Endesa Ligan erakusteko”.


Eta galtzen bagara zer? - Egoitz Zelaia - 111 Akademia\nIzenburua: Eta galtzen bagara zer?\nEz dakidanez gauza aski… eta ez dakidanez aski gauza marketinaren inguruan “ez da idatzi dudan hoberena, baina publikatu didaten bakarra bai” bezalako esaldiak heltzen zaizkit burura, baina, segur aski, txakurrek beren isatsa koskatu nahian itzulika dabiltzanean bezala aritzea da.\nBeste alde batetik, gauza positiboak baino, erakargarriak izan daitezkeenak indartzea bururatu zait, “ez da hain luzea ere, berehala irakurriko duzu”, edo “ezetz asmatu nor den hiltzailea”… baina gero ohartu naiz eleberri honetan ez dela hiltzailerik, ala bai? Puff, hau bai lan eskerga… Jendea konbentzitzen txarra izan naiz beti, beraz, nahi baduzu erosi, esku artea duzu-eta… Ikusten, arrunt saltzaile txarra naiz. Ikusten, arrunt saltzaile txarra naiz.\nEta galtzen bagara\n2017/07/24 11:04 am\nKontuan hartzeko idazlea izan daiteke Egoitz Zelaia, bere lehen liburuan agertzen dena sendotzen badu hurrengoetan.\nLiburua ipuin sorta bat zela ematen zuen hasieran, baina gero irakurlea konturatuko da ipuin delako horiek lotuta daudela eta pertsonaiak behin baino gehiagotan agertzen direla liburuan.\nIpuin edo kapitulu batzuk beste batzuk baino hobeak dira (gutxi batzuk, aspergarriak), baina maila orokorra ona da.\nIdazkera oso polita eta txukuna izan da, eta, nahiz eta lapurterazko hitz asko erabili, ez da inolako arazorik egon Hegoaldeko batek dena ulertzeko.\nBeraz, gomendagarria da liburu hau; batez ere, idazlea garrantzitsua izan daitekeelako etorkizun hurbilean.\n2017/05/22 9:30 am\nGustatu zait. Egitura polita, ipuin laburrak zirela ematen zuen baina sorpresa…, denak lotuta daude aurreko ipuinarekin. Horrek interes gehiago jartzera behartzen zaitu lotura zein izan daitekeen bilatzeko, batzuetan ez baita erraza! Lapurtera erabili izanak ere puntu gehiago ematen dizkio, gutxitan topatzen direlako horrela idatzita.\n2016/09/5 8:31 am\nEleberria irakurri arau galdera neukan gogoan ea nobela osoa zen ala eleberri laburren segida. Badirudi autoreak duda hori irakurlearengan emaitea erabaki zuela. Egia esan kapituluek eleberri laburren antza badaukate ere idazleak heien artean zantu edo lotura arin -arinak ezarri ditu, doi-doia suma daitezkeenak.\nTeknika horrek irakurleari arreta handia eskatzen dio eta intriga oraino korapilatsuagoa dago. Nire ustez autoreak aurreikusitako xedea ez du lortu; azken finean istorioa arrunt nahasia dago. Ezin izan nion haria behar bezala jarraitu. Liburuak ez nau sobera asebete.


Barizeetako gel - Varikosette\nArtikuluan, hanketako barizeak tratatzeko ukendu onenak zein diren eta gaixotasun hori zein den jakingo dugu.\nZer da eta nola sendatu\nDeskribatutako egoera patologikoa beheko muturretako odol-fluxua nahastuta dago, ontziaren hormen deformazioa dela eta.\nBeste batzuetan baino maizago, denbora luzean zutik igaro eta pisuak altxatzen dituztenek barizeak izaten dituzte. Gaixotasuna haurdunaldi amaieran nesketan ere antzeman daiteke.\nGaixotasunaren sintomak hanketan hantura eta mina, zainak handitzea eta hantura izateaz gain. Gainera, seinaleak nabarmenagoak dira arratsaldeetan. Gaixotasun hau oso garrantzitsua da tratamendua berehala hastea, horrek hainbat konplikazio garatzea ekiditen lagunduko du. Lehenengo etapetan, nahikoa da egunero produktu farmazeutiko bereziak erabiltzea.\nSendagaien sailkapena: barizetarako zer krema eta pomada daude eskuragarri\nFormula preziatua aukeratzerakoan, beharrezko parametro terapeutikoak dituzten produktuak bilatzea gomendatzen dugu. Hona hemen kontuz ibili beharreko propietateak:\n-ek odol hodien elastikotasuna nabarmen handitzen du;\nhanken hantura murriztu;\nvenous balbulen errendimendua hobetzen dute;\nk hanturaren aurka aktiboki borrokatzen du.\nHonek zaldi gaztainarekin formulatutako nahasketak biltzen ditu. Haien ezaugarria hanturazko prozesuak azkar kentzea da, odolaren estasa ezabatzea. Modu eraginkorrean gorputz adarren larritasunari aurre egiteko, hantura arintzeko.\nUlertu behar da talde honetako substantziak ez daudela patologia tratatzeko pentsatuta. Sintomak arindu eta konplikazioak saihesten dituzte soilik. Ontziak gehiegi dilatatuta badaude, droga horiek ordezkaezinak dira. Normalean, halako pomadak flebotonikoekin batera erabiltzen dira.\nOsagai aktibo nagusiak diklofenaka eta indometazina dira. Mina azkar arintzen eta tronboflebitisa kentzen laguntzen dute.\nGaixotasunei aurre egiteko bikainak diren sendagaien beste kategoria bat. Haien abantaila efektu arinagoa da heparina analogoen aldean. Etengabe aplika daitezke. Normalean produktu sendoak erabiltzea debekatuta dagoen kasuetan agindutakoa da, adibidez, haurdunaldian.\nOsagai aktiboek ontziak elastikoak bihurtzen dituzte eta kaltetutako guneak azkar sendatzen dira.\nAzaleko drogak: noiz erabili\nBotikak larruazalean aplikatu eta kaltetutako guneetara igurtziko dira mugimendu leunekin.\nOlio eta gel osagaiek drogak ekoizteko oinarri gisa jokatzen dute. Osagai aktiboaren ehunekoa desberdina izan daiteke; fabrikatzaile bakoitzak parametro hau neurri terapeutikoen intentsitatearen arabera doitzen du.\nBarizetarako gelak aukera zabalean eskuragarri daude, aukera egokia egin ahal izateko. Geroago artikuluan produktu eraginkorrenak zerrendatuko ditugu.\nPomadak erabiltzearen aurkako neurriak\nNahiz eta efektu leuna izan, edozein kremak eragin negatiboa izan dezake zure egoeran. Hona hemen hobe denean horrelako drogak erabiltzeari uztea:\nEpidermisaren osotasuna urratzen bada.\nBeheko gorputz adarrak ultzera larriak direnean.\nOsagai aktiboekiko erreakzio alergikoak izanez gero.\nHaurdun dauden emakumeek eta ama erizainek kontuz ibili beharko dute argibideak arretaz irakurtzeko.\nFidagarritasuna lortzeko, beti merezi du lehenik medikuarekin kontsultatzea.\nEtxeko erremedioak ere onuragarriak izan daitezke. Hala ere, ulertu behar da aukera hori ez dela panazea, eta benetan gaitz batetik salbatu zaitzake produktu farmazeutikoekin konbinatuta (eta espezialista baten izendapena) soilik.\nHantzak arintzeko eta patologia sintomak kentzeko moduetako bat sagar sagardo ozpina erabiltzea da. Oinarrian, bainuak edo konpresak egin. Konposizioaren prestaketari arreta berezia jartzea merezi du, gaixotasunez maneiatuz gero sendagaiak larruazaleko erredura kimikoa sor dezakeelako.\nJarri 10 litro ur inguru arro batean eta nahastu litro erdi likido. Hankak irtenbide horretan mantendu behar dira 7 minutu baino gehiagoz (garrantzitsua da tenperatura 20 gradu baino altuagoa ez izatea). Errepikatu prozedura egunero 2-3 hilabetez.\nKonprimitu ozpin diluituarekin egin daiteke (1 eta 4 arteko proportzioa). Nahikoa da ehun bigunak konponbidean sartzea, estutzea eta eremu mingarrian aplikatzea. Estali ondo plastikoarekin gainean, eta gero konpondu benda batekin. Beharrezkoa da ordubete arte jasatea. Jarrai ikastaroa egunean 1 aldiz 2 astez.\nProzedura bitartean erretze sentsazio desatsegina sortzen bada, tratamendua eten egin beharko litzateke. Oker hautatutako ozpin kontzentrazioak larruazalean eragin negatiboa izan dezake, eta horrek erredurak sor ditzake.\nOdolaren zirkulazioa suspertzeko eta zainen hantura murrizteko duen propietate bereziak patologiaren aurkako borrokan elementua modu eraginkorrean erabiltzea ahalbidetzen du.\nSendatzeko konposizioa prestatzea nahiko erraza da. Kernelak birrindu fina birrindu edo kafe-artezgailua erabili behar duzu (1/3 koilaratxo nahikoa da). Jarraian, edalontzi bat irakiten duen urarekin bota behar duzu eta, nahasketa hoztu ondoren, koilarakada bat ezti gehitu. Itxaron 30 minutu, ondorioz, gasolina sartu arte.\nSalda barruan kontsumitu behar da, gosaldu aurretik. Gogoan izan ohar bat: garrantzitsua da egunero fruitu lehorrean oinarritutako hautsa prestatzea fresko mantentzeko. Bestela, olio esentzial guztiak lurrundu egingo dira hurrenez hurren, eta fruitu lehorrak sendatzeko propietateak galduko ditu.


Achucarrro Nurozientzien Ikerketa Zentrora bisita | Teknopolis | EITB\nAchucarrro Nurozientzien Ikerketa Zentrora bisita, 'Teknopolis'en\nAzti-Tecnaliaren Food Mirror komunitateari ere erreparatuko diote.\nAste honetan, Achucarro Zentrora egingo du bisita 'Teknopolis'ek, Neurozientzien Ikerketa Zentrora. Garuneko zelula ezagunenak neuronak diren arren, ez dira ugarienak, ezta gutxiago ere. Hamarretik bat glia zelulak dira. Eta hain zuzen ere glia zelula horiek dituzte ikergai nagusi Achucarron. Besteak beste, alzheimerra, parkinsona eta esklerosi anizkoitza ikertzen dituzte glia zelulen ikuspegitik.\nElikagaietan ere joerak izaten dira janzkeran bezalaxe, eta joera horiei jarraitzeko leiho bat ireki dute Azti-Tecnalian. Food Mirror du izena eta joera-ehiztariak batzen dituen plataforma bat ere badute martxan, telefonoetan edo tabletetan instalatu daitekeen aplikazio bat. Gai hori ere jorratuko du aste honetako saioak.\nBestalde, Europako ikerketa-proiektu bitxi baten berri izango dute. Eco2 du izena proiektuak eta burbuila-ehiza egiten dute, hau da, itsas hondotik ihes egiten duten karbono dioxido burbuilak ikertzen dituzte. Proiektuaren helburua da ongi zehaztea itsas hondoan CO2a biltegiratzean eragina duten faktore guztiak.\nEta hileko lehenengo saioa izanik, otsaileko argazki-lehiaketaren irabazlea nor den jakingo dute. Martxorako proposatutako gaia: Agur, neguari; ongietorri, udaberriari.\n'Teknopolis' larunbatean 13:30ean dago ikusgai ETB1en, eta igandean, 09:30ean, ETB2n.


Jarrera kodea | gometegui\nZer da guretzat Etika\nGuretzat, etika kontzeptuak zera esan nahi du: oinarrizko printzipioetan sinetsi eta norberak horiek praktikan jartzea da: konfiantza, zintzotasuna, ontasuna, profesionaltasuna, erantzukzina eta abar, gure GIZARTE ERANTZUKIZUN KORPORATIBOA betetzeko. Gizarte erantzukizun horrek esan nahi du GOMETEGUIk berarekin harremana duten interes-talde guztien beharrizan eta itxaropenei arreta eman behar diela: pertsonak, hornitzailea keta gizartea.\nEtikaren kontzeptua tresna estrategikoa da GOMETEGUIren etorkizunaren lehiakortasun, errentagarritasun eta garapenerako, Bikaintasun Sistema etiko baten sorkuntzan eta aplikazioan oinarrituta, Helburu Estrategikoak lortzeko kudeaketa eredu integral gisa eta Sistemaren Politikarekin bat etorrita.\nZuzendaritza Taldearen izenean, jarrera etikoa praktikan jartzeari dagokionez, liderrak izatea da gure erantzukizuna, gure gizarte erantzukizun korporatiboa egikaritzeko. GOMETEGUIn lan egiten dugun guztioi dagokigun egitekoa betetzeko sustatzaile bezala jardun behar dugu, indarreko legeria betez eta interes-talde guztiekiko harremanak gizakion arteko harremanetan oinarritu daitezen saiatuz.\nPrintzipio horien ondorioz, GOMETEGUIren maila guztietan Kudeaketa Etikoaren kultura eta praktika sortu, ezarri eta mantentzeko erantzukizuna dugu, publikoki konpromiso hauek adieraziz:\n“Printzipio etiko eta gizarte erantzukizun korporatiboaren printzipioekiko” fideltasuna.\nKudeaketa Etikoaren Politika jakinarazi eta ulertaraztea, helburu estrategikoak etikoki betetzen direla kontrolatzea.\nBikaintasun Sistemak etikoki funtzionatzeko beharrezko baliabideak izatea.\nBikaintasun sistemaren etengabeko hobekuntzan eta horren emaitzetan lan egitea.\nBikaintasun Sistema aldian-aldian berrikustea, egokitzen joateko.


Igeldo Mendiko jolas-parkea haurrentzako eta helduentzako aisialdirako gunea da. Era guztietako sentsazioak bizitzeko eta gustu guztientzako 20 atrakzio daude. Suitzar Mendiak hainbat belaunaldiri eskainitako emozioa bizi dezakezu, Labirintoan galdu edo gure baserrietan oinarritutako trebetasun-jokoetan lehiatu familiarekin.\nGomendatutako adinak orientagarriak baino ez dira. Txikienak, helduen laguntzarekin, atrakzio guztietan ibil daitezke Taga-J eta Txirristan izan ezik.\nOrdutegiak eta tarifak atrakzioaken egutegia kontsultatu


Urriak 09, 2019\nHerrietan ibilbide-zati bakoitzaren inguruko trazatuak, profilak eta distantziak erakusten dituzten panelak daude, panel hauek gainera aurten berritu ditugu. Bideetan, berriz, norabideak eta distantziak markatzen dituzten geziak eta zuinak. Seinale horiek guztiak udalerri bakoitzaren identifikazio-koloreak aintzat hartuz ipinita daude (Lasarte-Oria: urre zaharra, Urnieta: berdea, Usurbil: laranja eta Andoain: urdina); hala, seinale bat bidean ikusten dugunean zein ibilbidetan gauden jakingo dugu.\nBuruntzaldeko 2019-2020 ikasturterako planean aurreikusten den moduan, aukera hauek guztiak ezagutzera emateko ibilbideen eguna da proposamena, eta aurtengoan, urriaren 13ean (igandea) izango da.\nEGUNA: 2019ko urriaren 13a, igandea.\nLAGUNTZEKO: Navi Ruta izeneko aplikazioa dago, telefono mugikorrentzat egokia dena; honen bidez Buruntzaldeko ibilbideetako edozein egiterakoan, sistemak modu jarraituan emango duen informazioa (kokapena, jarraitu beharreko norabidea, interes-guneak…) jaso ahal izango da. Aplikazioa deskargatzeko eta ibilbide bakoitza aktibatzeko udalerri bakoitzean jarriak dauden paneletan jarriko diren QR kodeak eskaneatu beharko dira, kode horiek kontrol guneetan ere eskuragarri egongo dira.\nPartaide bakoitzari abiatzen denean txartel bat emango zaio, irteerako herriak zigilatuta; partaide batek bi ibilbide eginez gero, oroigarri moduan ura edateko bidoi bat jasoko du opari. Salbuespenak, Andoain-Lasarte-Oria eta Andoain-Usurbil ibilbideak dira, edozein norabidean eginez gero aipatutako bidoia lortuko baitu.\nEuskalduna Mendigoizale Elkartea (Andoain).\nArduradun nagusia: URNIETA


Olentzero pertsonaiaren eta bere ingurumenaren ezagutzeko liburuxka — Euskal kultur erakundea\nMultimedia erredaktorea marion.lastiri@eke.eus\nBadu orain zonbait urte Euskal kultura erakundeak Olentzero pertsonaiaren inguruko dibulgazio lana daramala sarean Olentzeroren Lagunak elkartearen partaidetzarekin. Berriki gainera, elkarte honek mitologiako ikazkin zaharri buruzko hiztegitxoa argitaratu du EKE-ren laguntzarekin beti. Euskal hiri elkargoko 160 ikastetxetan eta Nafarroan (Iruñea) banatua izanen da.\nOlentzero Baionan (2019) © Marc Van Loey\n"Olentzero" liburuxka hirueleduna da (euskara, frantsesa eta gaztelera). Olentzeroren Lagunak elkarteak eta Iruñeko Olentzero zaleen elkarteak apailatu dute.\nMarrazkiz ilustraturik (egilea: Isabelle Beigbeder "Izamabulle"), Olentzeroren pertsonaia aurkezten du, bere unibertsoari dagokion hiztegia agerian emanez. Esteka batzuk aholkatzen ditu gaiarekin jostatzeko edo gehiago jakiteko.\n"Olentzero" liburuxkaren hiztegitxoa\nBanaketa euskarazko irakaskuntzako hiru sareetako (Seaska, Biga Bai, Euskal Haziak) ama-eskoletan eta lehen mailako ikastetxeetan burutuko da (32 ikastola, 108 eskola elebidun, eta 32 eskola giristino elebidun). Orohar 12 000 ale banatuak izanen dira.\nBestalde 10 000 ale hedatuko dira Iruñeko ikastetxeetan Olentzero zaleen elkartearen eskutik.\nOlentzero liburuxka (PDF)\nOlentzerori buruzko dozierra eke.eus atarian\nOlentzeroren Lagunak elkartea


Badator Berumuga 2012\nMaialen Regueiro 2012-07-04 18:12 Kultura Bergara Debagoiena GAURKOAK None\nJazz, Groove, Blues, Rock, Boogie, Soul eta Euskal kantagintza entzun ahal izango dira uztaila eta abuztua bitartean Berumuga programaren eskutik. Kontzertu guztiak Espoloian izango dira 22:00etan hasita.\nJaponiako erretratuetan oinarritutako olerki bilduma\nMireia Bikuña 2012-07-04 12:00 Kultura Oñati\nAndoni Salamerok Japonia: poesiaren sumendi ezkutua delako olerkia bilduma kaleratu du. Olerkiak eta erretratuak, edo erretratuak eta olerkiak. Orden horretan. Izan ere, Martin Jauregialtzo oñatiarrak orain dela hiru urte Japoniara egindako bidaian egindako erretratuak dira liburuaren hasiera puntua. Japoniako kultura, usadioak eta paisaia dira erretratu horietan islatzen direnak. Argazkien ondotik etorri ziren olerkiak: 88. Erretratu bakoitzeko bat.\nDantza, magia, musika, zinema... uda bete-betea, Arrasaten\nUbane Madera 2012-07-04 11:10 Kultura Arrasate\nEgubakoitzean hasi eta uztailaren 27ra arte gustu, adin eta pertsona guztiendako ekitaldi-egitarau zabala prestatu du Udalak, Udazabal ekimenaren barruan. Dantza, musika, zirkoa, antzerkia eta magia izango dira, justu. Aire libreko zinema-emanaldiak ere oraingo egubakoitzean hasiko dira. Ekimenak irailean ere izango du jarraipena.\nLos Cretinos: "Diskoak soinu klasikoa izango du, 60ko hamarkadako taldeena bezalakoa"\nAnder Monedero 2012-07-04 02:00 Kultura Arrasate\nGau baten, Jaimek eta Barbak erabaki zuten beraien gustuko taldeen abestiak jotzeko elkartu behar zirela eta, 10 urte beranduago, hasierako gogo berdinarekin jarraitzen dute; hori bai, denbora tarte honetan bi disko atera eta kontzertu pila bat jo dituzte. 10 urte hauetako ibilbidea errepasatu dugu eurekin.\nMaialen Regueiro 2012-07-03 18:23 Kultura Bergara Debagoiena\nGaur, martitzena, arratsaldean aurkeztu dute Berumuga 2012. Bergarako udako musika gauen programa da eta hainbat kontzertu antolatzen dituzte ekimenaren barruan. Aurtengoa hamabigarren aldia izango da eta bost taldek eskainiko dute kontzertua, uztaila eta abuztua bitartean.\nEskoriatza, Elgeta eta Aramaioko jaiak 2012\nGoiatz Arana 2012-07-02 18:29 Kultura Aramaio Elgeta Eskoriatza GAURKOAK None\nFestek Debagoiena zipriztindu dute asteburuan edo busti hobeto esan: herriko jai nagusiak izan dituzte Eskoriatza, Elgeta eta Aramaion. Batean eta bestean, eguraldiak ez du askorik lagundu, gauez beste urte batzuetan baino jende gutxiago ibili da, baina herritarrak gogotsu ibili dira eta giro ona bere horretan mantendu da. Aramaion, gainera, ez dute bukatu oraindik; gaur izango da azken traka.\nZarzuela doinuak Orfeoiaren eskutik\nMaialen Regueiro 2012-07-02 18:19 Kultura Bergara GAURKOAK None\nBergarako Zabalotegi aretoan Zarzuela doinuak entzuteko aukera egon zen egubakoitzean Orfeoiaren eskutik. Abestiak kantatzeaz gain, azalpenak eta irudiak eskaini zituzten.\nFan Hemendik! Eguna\nIrati Goitia 2012-07-02 17:59 Kultura Oñati GAURKOAK None\nFan Hemendik Eguna antolatu zuten, bigarrengoz, zapatuan Oñatin. Guardia Zibila Oñatitik eta Euskal Herritik joan dadin eskatu zuten ehunka lagunek. Jendetsua izan zen arratsaldean egin zuten manifestazioa.\nKale antzerki jendetsua\nAmaia Txintxurreta 2012-07-02 13:05 Kultura Bergara\nBergarako haur, gaztetxo eta guraso ugari joan ziren zapatu arratsaldean herriko plazan eskaini zuten 'Libertia' kale antzerkiaz gozatzera. Txikienak lehenengo ilaratan eserita eta nagusiak atzean zutik, gustura ikusi zuten haur zein helduk txotxongiloen abentura fantastikoa. Umore ukitua ere izan zuen ikuskizunak eta barre algarak entzun ahal izan ziren emanaldian.\nLizarraga auzoan asteburu osoan ospatu dituzte San Martzialak\nJon Berezibar 2012-07-02 12:49 Kultura Antzuola\nZapatu eta atzo, domeka, ospatu zituzten Antzuolan, Lizarragan, San Martzial jaiak. Erromeriak, plater tiroketa txapelketa eta su artifizialak ez dira falta izan.\nGiro umela bezain ederra atzo, San Martzialgo erromeria jendetsuan\nJon Berezibar 2012-07-02 12:37 Kultura Bergara\nAurten ez, eguraldiak ez dio eutsi baina giro umelak eta hodei ilunek ez dute zapuztu herriko erromeria ederrena, nahiz eta dantza saioan eroriko bat edo beste egon; festa giroan gaitz erdi. 150 mahai alokatu dituzte aurten eta ehunka ere izan ziren atzo erromerian ibilitako bergararrak.\nIndarrekin heldu diete elgetarrek aurtengo Ferixa Nagusiko jaiei\nAmaia Txintxurreta 2012-07-02 12:29 Kultura Elgeta\nPaella janean 600 lagun eta inoiz baino mozorro gehiago, festetan. Ferixa Nagusixak ere herri bertako jendea eta inguruetakoa erakarri zuen, eguraldiak askorik lagundu ez arren.\nFerixa Nagusia ARGAZKIAK\nPaella jana ARGAZKIAK\nJaioberriei ongietorria ARGAZKIAK\nAsto karrera ARGAZKIAK\nMozorro Eguna ARGAZKIAK\nSuzko zezena ARGAZKIAK\n‹‹ Aurrekoak 1 2 3 4 ... 447 448 449 450 451 452 453 454 ... 644 645 646 647 Hurrengoak ››


HITZArekin eta Goikaravanekin, autokarabanan - Goierriko Hitza : Goierriko Hitza\nHITZArekin eta Goikaravanekin, autokarabanan\nGoierriko Hitzak eta Goikaravan alokairu enpresak antolatutako Udako Zozketak badu irabazlea. Unai Zubiarrain saridunak Pirinioetara joateko asmoa du autokarabana hartuta, familiarekin.\nUdarako ba al da plan hoberik autokarabana hartu eta batetik bestera leku berriak ezagutzen ibiltzea baino? Horretarako aukera izango du Unai Zubiarrainek. Goierriko Hitzak eta GoiBerri-k, Zegamako Goikaravan enpresarekin elkarlanean, Hitza-ren lagunentzat antolatutako lehiaketan parte hartu du, eta zortedun izan da.\nZubiarrain gustura agertu da sariarekin. Zerainen bizi da, eta beti babestu izan du eskualdeko euskarazko prentsa, hasiera-hasieratik baita Goierriko Hitzaren harpideduna. Gurpil gainean bidaiatzearen mundua ezagutzen du lehendik ere, horretarako prestatutako furgoneta bat baitauka. Orain, ordea, «neurri handiagoko etxean bidaiatzeko aukera» izango du. Familia hartuta, Pirinioetara joateko asmoa duela dio.\nIrakurleei esker ona\nGoierriko euskarazko prentsa jarraitzen eta laguntzen duten irakurleak saritzeko asmoz egindako zozketa izan da. Eta sekulako parte-hartzea izan du: guztira, 557 lagunek eman dute zozketarako izena.


Argia :: Peter Goodwinek bidea ireki zion heriotza duinari Mugikorra\n2013ko ekainaren 20a | Azken eguneraketa 09:30 astekaria\nNet Hurbil Peter Goodwinek bidea ireki zion heriotza duinari AEBetako Oregon estatua da gaixo terminalei suizidioan laguntzea legez zigorgabea den leku urrietako bat. Heriotza duinaren aldeko militanteentzat aitzina-pauso handia den hori aurrera ateratzen protagonismo berezia izan zuen Peter Goodwin medikuak. Sei hilabeteko agonia zetorkiola eta, martxoaren 11n berak erabili zuen legearen baimena.\n2012-04-08\t0 0 Follow @pellozubiria\nThe Oregonian egunkarian Michael Lloydek argitaratutako irudian, Peter Goodwin doktorea. Medikuaren laguntzaz bere buruaz beste egin aurretik, komunikabide batzuei mintzatu zitzaien: �Ez naiz jendearekin bazkaltzeko gauza. Osasuna okerragora doakit. Hiru medikuk azaldu didate sei hilabete baino gehiago ez dudala iraungo bizirik. Bizia eteteko beharrezko botikentzako errezeta eman dit medikuak eta dena prest daukat�. Bere aurretik 597 herritarrek erabili dute Oregonen heriotzaren zain dauden gaixoei legeak ematen dien aukera hori. The Oregonianek editorialean esan du: �Urteotan ikusi da Goodwinek eta bere lagunek arrazoi zutela. Esan zuten hilzorian daudenen zainketa hobetuko zuela, eta hala gertatu da. Aurkakoek esan zuten suizidio uholdea izango zela Oregonen, heriotzaren kultura. Eta ez da hala gertatu�. Eritasun degeneratibo larria zeukan Peter Goodwin doktoreak, zortzi urte zeramatzan harekin borrokan. Oregoneko legeak agintzen duen moduan, familiako sendagileari eskatu zion abiarazteko tramiteak. Honek zertifikatu zuen 83ko aitonak 6 hilabete baino luzeagoko bizirik ez zuela aurrean, buruz argi zegoela eta espreski adierazten zuela heriotzak bera harrapatu baino lehen nahi zuela bere eskutik hartu botika koktel hilgarria, etxean eta seme-alaben artean hiltzeko. Martxoaren 11an egin zuen.\nOrdura arte militanteok aipatutako eskakizunak samurtuta (Oregongo legeak ez ditu bere baitan hartzen heriotz arriskua gertu ez daukaten gaixo kroniko larriak, motzago geratzen da Holanda eta Suitzako legeak baino) eztabaida gizarte osora zabaltzea lortu zuten.\nUrte guztiotan mediku katoliko bat eduki dute arerio, William L. Toffler. Bi doktoreen arteko borroka dialektiko zorrotza nagusiki Oregoneko medikuen elkargoan ikusi da. Kronikek bildu dituzte bien artean etikaz eta medikuntzaz izandako eztabaida luze, bero eta sakonak.


HILOBIKO ISILTASUNA | zariketak\nAlberdania argitaletxea 302 or.\nReykjavikeko urbanizazio berri batean gaude, eraikitzen ari diren etxe baten orubean giza saihets-hezur bat aurkitu dute, eta hezurdura oso bat gero. Erlendur Sveinsson inspektoreak askatu beharko du, bere polizia lagunekin, aurkikuntza horren korapiloa. Lehenbizi itxaron egin beharko du arkeologoek beren lana buka dezaten, ematen baitu berrogeita hamar hirurogeita hamar bat urte egon direla hezurrak lurpean. Erlendurrek ordea ez du pazientziarik, eta bertatik hasiko da ikertzen leku hura zer izan zen urte haietan, Bigarren Mundu Gerra garaian, amerikarrek eta ingelesek hiria okupatu zutenean. Bilatuko duena ez da gustagarria, izugarria baizik. Izugarria baita “arima hiltzaile” baten historia.\n4 thoughts on “HILOBIKO ISILTASUNA”\nSheila Torres on 8:41 am 2012/10/26 said:\nLiburu hau ez zait asko gustatu oso korapilatsua zelako, amaiera espero nuen. Beste liburu batzuk baino konplikatuagoa egin zitzaidan izenak direla eta. Hasieran ez nuen ulertzen Margaret eta Grimurren istorioa, baina gero, irakurtzearen ondorioz, ulertzen joan nintzen. Gutxien gustatu zaidan pertsonaia Grimmu izan da, bere emazte asko jotzen zuelo, amaieran poztu nintzen bera hildakoa zelako.\nAndrea Vivanco on 8:42 am 2012/10/26 said:\nNire ustez liburu hau ez da zaila irakurtzeko. Interesgarria da misterio asko daukalako. Liburuaren amaiera arte ez da jakiten zer gertatu den eta zer gertatuko den. Hiztegiaren aldetik ondo ulertzen da eta erraz irakurtzen da.\nleire lopez on 10:37 am 2012/10/26 said:\nLiburu hau ez zait asko gustatu, gogorra iruditu zaidalako, biolentzia agertzen delako eta drogen munduari buruz ere hitz egiten duelako. Interesgarria da, baina ez da nire gustokoa genero poliziakoa delako. Ez nioke nire adinakoei gomendatuko gogorra delako.\nandrea pena ramirez on 9:40 am 2014/04/06 said:\nLiburua hau pixka bat korapilatsua da hiru historia desberdin kontatzen ditu, baina gero lotu egiten dira.Istorio horietako familia batean sexu indarkeria azaltzen da.Errealitatearekin lotuta dago. Liburuaren hasiera pixka bat astuna da, baina gero oso ulergarria iruditzen zait.Lehen aldiz irakurri dudan liburu bat da eta ez dit batere huts egin. Liburua luzetxoa bada,oso erraz irakurtzen da,interesa eta tentsio mantentzeko gai da une oro.Komenigarria da horrelako istorio latzik irakurtzea, gure artean horrelakorik inoiz onar ez dezagun.Gogorra oso,baina itxaropenari atea zabalik utziko diona liburu da.Bestetik liburuko pertsonaien izenak oso arraroak dira,beraz,hasieran kosta egiten da ohitutzea.Edonori gomendatuko nioke liburu hau irakutzera.


Mintzalasai | Berriak | Euskararen berriak | Pirripita gainean, euskararen bidegorrian\n2021eko Urriaren 22a | | ± 05min 33s\nErretreta hartu duzunetik inoiz baino zailagoa da zurekin hitzordua lotzea...Zertan pasatzen ditu egunak Aña-Marik?\nLehen gauza, inportanteena, nire iloba ttikiak zaintzen pasatzen dut denbora anitz, biziki ongi pasatzen dut 8 eta 3 urteko ilobekin. Garai batean irakasle izateko ametsa nuen, orduan horrek betetzen du nolazpait aspaldiko gogo hori. Bestalde, euskal militantea naiz aspalditik eta horrek ere denbora hartzen du. Presoen aldeko ekintza anitzetan parte hartzen dut, niretzat biziki inportantea da.\nEuskararen alde ere ari naiz, Mintza Lasai elkartearen presidente ordea naiz eta zinez plazer handi bat da talde horretako kide guztiekin lanean aritzea. Gainera ez didate lan anitz ematen eta bilkuretan botatzen ditudan ideia erdi eroak gustuko dituzte, beraz hobe! Gogoratu behar da Mintza Lasai sortu zela euskara zabaltzeko hirietan. Garai batean, kurtsoak eman ditut Biarritzeko AEKn, eta AEK sortu aitzin ere, gaztetxean kurtsoak eman nituen; Herriko Etxean ere, erdi klandestinoki, Bernard Marie auzapez ohiaren garaian. Orain sekulako aldaketak izan direla sentitzen dut.\nEuskara noiztik dakizu?\nOhartu gabe euskara beti ondoan izan dut; familian usu euskaraz kantatzen zuten, baina urrunago joan gabe. Nire aita Bordelen sortu zen baina tttikitan etorri zen Biarritzera, ume zelarik alegia. Kirolaria eta parrokiako abesbatzaren zuzendari izanik famatua zen hirian. Nire amaren familia Biarritzen kokatua da aspalditik. Niri hizkuntzak beti gustatu zaizkit eta Villa pia lizeoan nintzenean euskara klaseak eskaintzen hasi ziren. Aitari hori erraitean, kontent zela ikusi nuen berehala. Familian euskal erroak ditudan arren, 17 urte arte, Biarritzen izanik, Euskal Herrian nintzela ez nintzen ohartzen ere.\nAdin hartan ere ohartu nintzen nire amatxi batek euskaraz bazekiela eta hura ez zela lotsatzen. Baina inor ez zen euskaraz ari garai horietan. Niretzat, erran dezaket euskara errebelazio bat bezala izan zela.\nHor ohartu nintzen hitz anitz ezagutzen nituela eta 17 urterekin jabetu nintzen euskararekiko nuen hurbiltasunaz.\nOrduan ere, mugimendu anitz izan ziren politika mailan eta Euskal Herriaren beste aurpegi bat agertu zitzaidan, hegoaldeko errealitatea eta abar.\nLan ibilbidean ere, Biarriztarra peto peto.\nBai hor ere Biarriztarra naizela ezin dut ukatu izan ere 41 urtez egon naiz Biarritzeko herriko etxean lanean. Higiene ikuskari gisa hasi nintzen eta gogoan dut Bernard Marie auzapezarekin arazo batzuk eduki nituela abertzale nintzelako.\nGero, 1991n iraultza ttiki bat gertatu zen Biarritzen udal hauteskundeen ondoren, Didier Borotrak irabazirik, abertzaleen laguntzarekin. Jakes Abeberryrekin, agintaldi hartan euskarari eta euskal kulturari doakienez berpiztea izan zen Biarritzen. Ikastola berri bat altxa zen, AEKren egoitza aldatu zen, haurtzaindegi euskalduna lagundu zuen udalak eta beste gauza anitzetan aldaketak gertatu ziren; euskara inoiz entzun ez zen hainbat gunetan sartu zen, zinez gauza anitz mugitu ziren. Garaian, Jakes Abeberry, nortasun handiko jaunaren ondoan lan egin nuen 18 urtez.\nHorren ondoren, 10 urtez egon nintzen mediatekan lanean, helduentzako euskal sailaz arduratzen, erretiroa hartu arte.\nZein da Biarritzeko zure leku goxoa euskaraz aritzeko?\nBihotzeko mina pizten didazu galdera horrekin, izan ere Biarritzen leku asko ezagutu ditut zeinetan euskaraz ari ginen goxoki lagunen artean, baina leku hauen ateak hesten ikusi ditut azken urteetan. Gure hiria asko aldatzen da eta orain biziki leku gutti gelditzen dira. Polo osatua izan daiteke edo Oldarra taldearen egoitza ere.\nBere buruaz seguruegi den jendea ez dut maite, dudarik gabeko jendea. Momentu hauetan txertoaren gaiaz adibidez, jende batzuk entzuten dira heien buruaz oso seguru, gaiaz oso gutti dakitenean. Afirmazio handiz ari den jendea ez dut soportatzen, bederen bestea entzun eta errespetatu behar da.\nJendearen irriñoak maite ditut eta jende zintzoa. Denok hanka sartzen dugu noizbait, baina zintzoki onartzen baduzu beti bada konponbidea.\nZure ametsetako herria?\nAskatasun osoz nire hizkuntzan aritzeko eskubidea edukiko nukeen herria izango litzateke, bestearen errespetuan beti ere. Gure eskubide bat da eta ez da errespetu falta. Gero presorik gabeko herri burujabe bat izango litzateke izan ere euskaldunak beti otoitz eginez ari gabe frantses agintarien aurrean. Lurrak ere lantzen dituen pertsonen esku uztea nahi nuke.\nMomentu honetan Arbonan baserri bat okupatzen ari dira bertako lurrak laborantzarako geldi daitezen. Biziki gai inportantea da niretzat izan ere, Euskal Herria osoan sekulako prezioak ikusten dira etxe bat edo lurrak erosteko eta laster aberatsen esku egonen da guztia. Adi ez bagara egoten, arrotz izanen gara gure herrian.


Izurdeen erdiloa « uhandreak\n« Arnasteari uzten diote lokartzerakoan\nIgelen jauziak »\nDirudienez, arreta mantentzeko ahalmen hori, lo egiteko moduari zor diote izurdeek. Erdi lo eta erdi esna egoteko ahalmena dute, garunaren erdia esnaturik eta beste erdia lokarturik izan baitezakete. Ahalmen hori oso baliagarria da izurdeek eta beste zetazeoek duten bizimodua kontuan harturik. Hemisferio bakarreko loari esker atseden partziala har dezakete euren harrapakarien erasoen aurrean arreta galdu barik.\nGure arteko batzuek nahi lukete, bai, izurdeek duten ahalmen hori edukitzea, baina hori bai, parrandan ibiltzeko nahi lukete!\nuztaila 9th, 2009 | Atala: Koordinazio eta kontrola


Malwarearen sorrerak markak hautsi zituen 2011n | Consumer\nMalwarearen sorrerak markak hautsi zituen 2011n\n26 milioi lagin atzeman ziren, batez ere troiatarrak\nAsmo txarreko softwareen sorkuntzak markak hautsi zituen iaz: 26 milioi malware-lagin atera ziren, eta troiatarrak izan ziren aurreko ekitaldian gehien sortu eta atzemandako mehatxuak.\nPandaLabs-ek egindako urteko txostenaren arabera, 2011. urtea malware-lagin guztien% 30ekin itxi zen Panda Securityren datu-basean, 88 guztira. Kopuru hori esponentzialki handitu da, eta konpainiaren historiako handiena da. Datu horiek erakusten dute zibergaizkileek automatikoki sortzen eta banatzen dituztela mehatxu berriak, eta egunean 63.000tik 73.000ra igo direla.\nAsmo txarreko azken urteko software mota ezagunena troiatarra izan zen, lau malware-ale berritik hiru troiarrak izan baitziren. PandaLabs-ek egindako ikerketaren arabera, 2009an troiatarrek sortutako ale berrien %60 hartzen zuten bitartean, 2010ean %56ra jaitsi zen. Aurten ere gora egin du, eta lagin berrien %73 dira. Atzetik dituzte birusak (%14,24) eta harrak (%8,13). Ikerketaren arabera, Thailandia, Txina eta Taiwan dira kutsatutako ordenagailu gehien dituzten herrialdeak (%60, %56 eta %52, hurrenez hurren). Herrialde horiek dira munduan infekzioen %50 gainditzen duten bakarrak.\nTxostenean 2011n gertatutako malwarerik aipagarrienak sartu dira. Lehenik eta behin, Sony-ri datuak lapurtzea izan zen historiako datu-lapurretarik handiena. Sare sozialak bigarren lekuan daude, Twitterrekin, “trending topics” direlakoen, Facebook-en eta, gaur egun, baita Google+ ere. Konpainia horiek milioika erabiltzaile dituzte, zibergaizkileek bereziki eraso ez bazuten ere.\nHerrialde guztietako gobernuek ere erasoak jasan zituzten, baita horiekin lotutako konpainiek ere. 2011. urtean, mundu osoko gobernuetan eta erakundeetan bidegabekeria-kasu gehien ikusi dira, dio PandaLabs-ek.\n2011 2011 errekor iritsi malware-eu sorkuntza


Jolastu, sentitu eta esperimentatu - Guggenheim Bilbao Museoa\nGaiak | Jolastu, sentitu eta esperimentatu\nBizitza gorputz bat da: haren zati gara (Life is a Body We are Part of−Avida é um corpo do qual fazemos parte), 2012\nKakorratz-lana eta polipropilenozko bolak\n“Oinazea, heriotza eta sufrimendua poesiaren jatorri direla dioen ideia defendatu izan da. Ez nago ados. Alaitasuna nahi dut. Kontua ez da zoriontasuna. Bizitza nahi dut, indar gorena. Bizirik gaude guztiok, bizirik egotea lortu dugu. Horrek batzen gaitu. Bizitzen saia gaitezen”. Ernesto Neto. 1\nErnesto Netoren (Rio de Janeiro, 1964) arabera, haurrak gara eta jolas egin nahi dugu guztiok. Esperientzia artistikoa, beraz, zentzumenak pizten dituen jardun multisentsorial bilakatzen da. Jolasaren ideia garrantzitsua da artistaren eskulturak ulertzeko orduan. Bere obrek jolasaren mekanismoa martxan jartzeko gonbitea luzatzen digute, pertzepzioa garatu eta ezagutza lortzeko ezinbesteko iturri balitz bezala. 2\nNetok ezohiko egoerak bizitzera bultzatzen du ikuslea, eta egoera horien ondorioz, bere gorputza eta gorputzak inguruarekin duen harremana ulertu eta zalantzan jarriko du. Naturaren eta kulturaren arteko etengabeko borroka adierazten du bere obrak. Artea, horrenbestez, gure barruan bizi den animaliari, arakatu beharreko animalia horri, zentzua eta espazioa eskaintzen dion tresna bilakatzen da. 3\nArtea ulertzeko modu hau Mugimendu Neokonkretuaren ondarean oinarritzen da. Neokonkretismoak zalantzan jarri zituen Brasilgo modernitatearen eta industrializazioaren baloreak 1950eko hamarkadan, bai eta artearen zurruntasun arrazionalista ere. Mugimendu honekin bat egiten zuten artistek, sormen-jardueraren erdigunean ipini zuten ikuslea, eta artea eta bizitza uztartzen zituzten baloreak goretsi zituzten, artea makina edo objektu gisa jotzen zuten ideiak baztertuz. Ikuspuntu horri jarraituz, Neokonkretismoak adierazpenerako espazio berri baterako oinarriak finkatzea zuen helburu, era horretara, artelanak ukitzeko eta manipulatzeko aukera emanez, ikuslea artelanen parte bilakatuz. Mugimendu honen sortzaileen artean, Lygia Clark (Belo Horizonte, 1920−Rio de Janeiro, 1988), Lygia Pape (Rio de Janeiro, 1927−Rio de Janeiro, 2004), Hélio Oiticica (Rio de Janeiro, 1937−1980) eta Ferreira Gullar (São Luís, Maranhão, 1930) kritiko eta poeta aipa daitezke. Artista horiek guztiak Ernesto Netoren ezinbesteko erreferentziak dira.\nArtista horien arabera, lotura konplexuek lotzen dute gizakia bere ingurunera. Pertsonaren zentzumenezko pertzepzioak, kanpoko elementuekin harremanetan jartzean, ez ditu soilik elementu horiek sailkatzen; era berean, informazioa eskaintzen du egoera afektiboen, emozionalen eta irudimenezkoen bidez. Neokonkretismoak sinestesia sustatzen zuen, hots, zentzumen desberdinen arteko elkartzea islatzen duen egoera, zentzumen horiek interkonektatuta daudelarik: musika kolorearen bidez entzun daiteke, zaporeak belusatuak izan daitezke edo ukimena lurrintsua. Lygia Clarkek eta Hélio Oiticicak esperimentu sentsorialetan murgilarazten zituzten ikusleak. Batzuetan, maskarak, eskularruak edo bestelako elementuak erabilita, zentzumenetako bat ezabatzen zuten gainerakoei indar handiagoa emateko; horrela, esperientzia artistikoa jarduera multisentsorial bilakatzea lortzen zuten. 5\nBizitza gorputz bat da: haren zati gara herensuge-formako eskultura bat da eta sabaitik zintzilik dago. Kakorratz-lanaren teknikaren bidez jositako poliesterrezko sokez egina dago. Bide bihurgunetsuak eta sigi-sagak egiten dituen egitura koloretsuan barrena ibiltzeko gonbitea egiten digu Netok. Lurzoruak plastikozko bolez beteta daude. Oinez aurrera egiten dugun heinean, egitura barruko bolek batak bestea ukitzen dute, soinu bat sortuz. Eskulturan barrena mugitzeak espazioa ikuspuntu desberdinetatik behatzeko aukera eskaintzen digu, izan ere, kakorratz-lanarekin egindako koloretako greka-sareak horien bitartez ikusteko aukera ematen du. Gure gorputzaren mugimenduak, aldi berean, egitura erraldoiaren mugimenduarekin bat egiten du, gure oinatzen presioarekin kulunkatuz. Zentzumen guztiak aktibatu eta interkonektatu egiten dira ezinbestean. Ibilbideari jarraikiz, obraren erdigunera iritsiko gara, eta bertan kokatzen den plataforman ikuspegiaz gozatu, atseden hartu eta gure emozio zein pentsamenduekin konektatu eta, zergatik ez, gure existentziaz eta munduarekin dugun harremanaz gogoeta egin dezakegu.\nSegurtasun-arrazoien ondorioz eta Bizitza gorputz bat da: haren zati gara obraren hauskortasuna dela eta, erabiltzeko zenbait muga ditu ibilbide honek eta Museoak ezarritako jarraibideak betez soilik gozatu ahal izango da. Eskultura hau ez da taldekako ibilbideetarako egokia eta aldi bakoitzean 8 lagun sartuko dira gehienez.\n3 Ernesto Neto. 1 The edges of the world. Interview:\n5 Raphaela Platow, “El cuerpo que me lleva”, Ernesto Neto: naraman gorputza erakusketan, kat. erak. Bilbao; Guggenheim Bilbao Museoa eta Bartzelona: Ediciones Polígrafa, 2014.\nAztertu ezazue Bizitza gorputz bat da: haren zati gara obra. Zer itxura du obrak? Zer datorkizue burura kakorratz-lanarekin egindako diseinuek sortutako marrazkiak ikusterakoan? Zein lekutan edo zein objektutan aurki dezakegu honen antzeko egitura? Kakorratz-lana dekorazioko lanak edo janzteko elementuak egiteko erabili ohi da; zure ustez, zergatik du Ernesto Netok teknika honekiko interesa?\nObra hau bere barrutik ibiltzeko pentsatuta dago. Begira iezaiozue zapaldu beharreko eskulturaren lurzoruari; zer nolako sentipenak eragiten dizkizue obraren gainean oinez ibiltzeak? Nola sentituko gara obran barrena mugitzerakoan?\nZein bide mota datorkizue gogora eskulturaren lurzorua ikusterakoan?\nZein zentzumen pizten dira pieza hau hautematerakoan? Imajina ezazue zer sentituko zenukete eskulturan barrena begiak itxita ibiliko bazinete; zein soinu antzemango zenituzkete? Nola irudikatzen duzue kakorratz-lanaren ukipena? Museora bertaratu eta obra ikusten ari zaretela, egin ezazue irudikatutako sentipenen eta benetan sentitutako sentipenen arteko konparazioa.\nZuen ustez, zergatik da garrantzitsua Ernesto Netorentzat gu eskulturaren barruan murgiltzea?\nMuseora hurbildu eta pieza hau esperimentatzen duen pertsona bakoitzak sentipen desberdinak izango ditu, obra bera esperimentatu arren. Obra bera izanda ere, zer dela-eta izaten ditu pertsona bakoitzak sentipen desberdinak? Gogoeta egin dezagun horri buruz, ez eskultura honi dagokionez soilik, bizitzaren esparru guztiei dagokienez baizik.\nSartu material desberdinak kutxen barruan, hala nola, lurra, harriak, torlojuak, lumak, belarra eta espeziak (currya, iltzea, oreganoa, etab.), eta oihal beltz batekin edo barrua ikustea eragozten duen zerbaitekin estali. Ikasleei esan materialak ukitzeko eta kutxak astintzeko, horrela, ukitu eta soinuak entzun ahal izateko, eta kutxa bakoitzaren usaina nabaritzeko.\nGauza bera egin, baina oraingoan plastikozko poltsak edo itxi daitezkeen globoak erabiliz. Ura sartu globoen barruan, eta, ondoren, harriak, lurra edo kotoia, plastikozko bolak, irina… erantsi. Estali begiak ikasleei eta poltsa desberdinak ukitu eta estutu ditzaten eskatu, nabaritzen dituzten sentsazioak adieraziz. Garrantzitsua da kutxak eta poltsak guztiz ez betetzea, bestela ezingo baitira astindu eta estutu; horrela, materialen soinua, usaina eta malgutasuna nabarituko dira.\nBehin ekintza amaituta, saia zaitezte izandako sentipen subjektiboak adierazten eta sinestesia erabiltzen duten esaldiak idazten, hau da, zentzumen batek bestea ekartzen duen hiztegia erabiltzen; esaterako, “isiltasun gozoa”.\nIkasleek ikasgelako espazioa artilezko matazak erabiliz aldatzeari ekingo diote.\nHorretarako, mataza zabaldu eta artilea leku desberdinetan lotu beharko dute, espazioa etenda geratuz. Antolatu zirkuitu bat, ikasleak bertan sartu eta ibiltzeko modukoa. Gune desberdinak sortu, artile loditasun handiagoa edo txikiagoa dutenak, modu horretan, sentipen eta testura desberdinak sortuz.\nAhal den heinean, espazioko gune zehatz batzuen ezaugarriak aldatu ahal izango dira −lurzorua edo hormak, esaterako−, besteak beste, kartoiak, paperak, oihalak, goma-aparra, plastikoak... erabiliz.\nIkasleak haiek sortutako espazioan sartzea eta zentzumenen bidez espazio horretan nola murgiltzen diren eta harremanetan jartzen diren behatzea da jardueraren xedea.\nZulatu itzazue tamaina handiko maindire edo paper malguak eta material horiekin ikasleak estali.\nIkasleek besoak, zangoak, eskuak edo burua zuloetatik atera beharko dituzte, bata bestearekin konektatuta egon daitezen.\nOihal handirik ez baduzue, ikasleen berokiak erabiliz ere egin ditzakezue interkonexioak. Ikasle bakoitzak berokiaren mahukan sartuko du besoa, beste mahuka beste ikaskide batentzat libre utzita, eta horrela, bata bestearen segidan, ikasle guztiak elkarri konektatuta egon arte.\nJarduera hau kalean edo ikasgelan egin daiteke. Interkonexioaren muturretan geratzen diren ikasleak inguruko beste elementuren bati lotu beharko zaizkio.\nEgin itzazue ekintzaren argazkiak ikuspuntu desberdinetatik. Argazkiak guztien aurrean erakutsi, ikasle guztiek elkarri eta euren ingurune fisikoari lotu ondoren sortutako interkonexioaren emaitza ikus dezaten.\nArrazionalista: arrazoiari borondateari edo emozioari baino garrantzi handiagoa ematen dion gauza edo pertsona.\nKakorratz-lana: muturrean kako-forma duen haga batekin egiten den lana edo ekintza, forma eta kolore ugari izan ditzakeen ehuna sortzeko.\nMultisentsoriala: zentzumen bik edo gehiagok bat egitea.\nSinestesia: zentzumen-kualitate desberdinek elkarren artean batzen dituen fenomenoa. Sentsazio hau estimulu zehatz bat jasotzen duen zentzumena ez den beste zentzumen bat aktibatzean sortzen da. Literaturan, sinestesia asoziazio poetikoak egiteko aukerak ematen dituen baliabidea da, zentzumen baten berezko sentsazioak beste zentzumen bati esleituz.\nBizitza gorputz bat da: haren zati gara (2012) obrari buruz:


Harmaila berria egingo dute Asti Txikin - Zarautz - Zarauzkohitza.eus\nHarmaila berria egingo dute Asti Txikin\nZarauzko Hitza 2018-10-26 13:09\nXabier Txurruka eta Iban San Martin, harmaila berria egingo duten lekuan. (Amaia Urbieta Arruti)\nBelar artifizialezko zelaian Astiko hirugarren harmaila eraikitzen hasiko dira astelehenean. Beste biak baino txikiagoa izango da, eta estetika berdina izango du.\nAsti Txiki futbol zelaiko harmaila estalia eraikitzeko lanak esleitu dizkio udalak Campezo Obras y Servicios enpresari. Datorren astelehenean hasiko dira obrak, eta 221.493 euroko kostua izango dute. 12 asteko iraupena izango dutela azaldu dute, beraz, udaberrirako harmaila berria prest egongo dela dago aurreikusita.\nAsti Txiki futbol zelaiaren erdialdean eraikiko dute harmaila, orain jokalarien eserlekuak dauden lekuan. Eserleku zaharrak bota egingo dituzte, eta zelaiaren beste aldean eraikiko dituzte berriak. Hala, aldageletatik gertuago egongo dira jokalariak. Errugbi zelaiaren eta Asti Txikiren artean dagoen bidea estutu egingo da, eta hiru metro inguruko pasalekua geratuko da bertan. Harmaila berriak 90 metro karratuko azalera izango du, eta 90 ikusle sartuko dira bertan. Oinarrian geratzen den espazioa gordeleku bezala aprobetxatuko dute. Harmaila estalia eta simetrikoa izango da, erdialdean eta bi alboetan eskilarak izango dituelarik. Xabier Txurruka alkateak azaldu duenez, mugikortasun arazoak dituzten pertsonentzako egokitua egongo da. Harmailak berak hormigoizko egitura izango du, eta estaldurak, berriz, egur laminatuzko egitura izango du eta metakrilatoz estalia egongo da, ingurukoen estetika bera mantenduz. Obren ondorioz, Asti Txiki zelaia ez da erabilgarri egongo jardunaldi batez. Oraindik ez dute zehaztu zein izango den asteburua.\nZarautz Kirol Elkarteko futbol talde gehienek Asti Txiki zelaia erabiltzen dute entrenatzeko eta partidak jokatzeko. Hori dela eta, Xabier Txurruka alkateak harmaila berria "beharrezkoa" dela azaldu du. Estrategikoki, Santa Barbarari bizkarra ematen kokatuko dute harmaila, hala, iparraldetik datorren haizeagandik eta euriagandik babestuago egongo dira bai ikusleak, baita jokalariak ere.


DiEM25 Manifestua • ZUZEU\nEURÔPÊA DÊMOKRATIZATZEKO MANIFESTU BAT\nKonpetibitatearekiko, migrazioarekiko eta terrorismoarekiko euren ardurak gora-behera, Eurôpêko Botereak benetan izutzen dituen prospektua bakarra da: Dêmokratia! Eurek dêmokratiaren izenean hitz egiten dute, baina soilik beronen praktika ukatzeko, exortzizatzeko eta ezabatzeko. Euren helburua dêmokratia kooptatzea, ebaditzea, mistifikatzea, usurpatzea eta manipulatzea da. Horrela, bere energia hausten dute eta bere posibilitateak geldiarazten dituzte.\nIzan ere, Eurôpêko herrien boterea, dêmos·aren gobernua, agente hauon guztion ameskaizto partekatua baita:\n– Brusela·ko burokratia (eta bere 10,000tik gora lobbyistêak)\n– Brusela·ko burokratiaren hiltzaile-eskuadroi ikuskaritzak eta Troika, zeina-ere beste instituzio internazional eta Eurôpêar batzuetako ‘tekhnokrata’ hautatugabeekin batera osatu baitzuten\n– Eurôtalde boteretsua, zeinak-ere ez baitu ezein lege edo itunetan oinarririk\n– Fidantzapeko askatasunean jarritako bankariak, funts-kudeatzaileak eta oligarkhia berjaioak, zeintzuek-ere jendetzak eta euren expresio antolatuak iraunkorki gutxiesten baitituzte\n– Liberalismoa, dêmokratia, askatasuna eta solidaritatea aldarrikatu, baina gobernuan daudenean beronen printzipiorik oinarrizkoenak traditzen dituzten alderdi politikoak\n– Austeritate kontraproduzentea inplementatuz, desberdintasun krudelei erregaia ematen dieten gobernuak\n– Beldurraren trafikoa arte-forma, botere-iturri eta mozkin-iturri bilakatu duten hedabide-magnateak\n– Agentzia publiko sekretiboekin kolusioan dauden korporazioak – agentzia publiko hauek beldurrean inbestitzen dute, eta, horrela, sekretutasunaren eta bigilantziaren kultura sustatzen dute, zeinak-ere iritzi publikoa euren nahiaren menera jartzen baitu.\nEurôpêar Batasuna aparteko lorpen bat izan zen. Hizkuntza desberdinak hitz egiten zituzten eta kultura desberdinetan murgilduta zeuden Eurôpêar herriak bakean elkartu zituen. Horrela, orain dela ez hainbeste chauvinismo hiltzailearen, arrazismoaren eta basakeriaren etxe izan zen kontinente honetan eskubide humanuen marko partekatu bat sortzea posiblea zela frogatu zuen. Eurôpêar Batasuna Muinoko Argi-Dorre proberbiala izan zitekeen, eta munduari erakuts ziezaiokeen ezen bakea eta solidaritatea mendetako gatazkaren eta intolerantziaren hatzaparretatik aska zitezkeela.\nAlta, gaur egun, burokratia komunak eta moneta komunak Eurôpêar herriak zatitzen dituzte. Eurôpêar herri hauek, hizkuntza eta kultura desberdinak gora-behera, batzen hasiak ziren. Orain, politiko myopêek, funtzionari oikonomikoki sineskoiek eta ‘aditu’ finantzialki inkonpetenteek osatzen duten konfederazioak konglomeratu finantzial eta industrialaren ediktuak modu esklabuan onartzen ditu. Horrela, Eurôpearrak alienatzen ari gaituzte eta erreakzio anti-Eurôpêar arriskutsu bat probokatzen ari dira. Euren buruaz harro dauden herriak elkarren kontra jartzen ari dira. Nazionalismoa, extremismoa eta arrazismoa berpizten ari dira.\nGure EBa desintegratzen ari da, eta beronen bihotzean iruzur errudun bat dago: osoki politikoa, goitik beherakoa eta opakoa den erabaki-hartze prozesu bat ‘apolitiko’, ‘tekhniko’, ‘prozedural’ eta ‘neutral’ bezala aurkezten zaigu. Prozesu honen helburua Eurôpêarrok gure diruaren, gure finantzaren, gure lan-baldintzen eta gure ingurugiroaren gaineko kontrol dêmokratikoa gauzatzea ekiditea da. Iruzur honen prezioa, dêmokratiaren amaieraz gain, politikê oikonomiko pobreak dira:\n– Eurôgunearen oikonomia austeritate konpetitiboaren amildegian behera bideratzen ari da, eta honen ondorioa argia da: herrialde ahuletan atzeraldi iraunkorra sortzen ari da eta herrialde kentraletan inbestimentu baxuak sortzen ari da\n– Eurôgunetik kanpo dauden EBko kide-estatuak alienatuta daude, eta inspirazioa nahiz bazkideak gela susmagarritan bilatzen ari dira; gela susmagarri hauetan, merkataritza librea sustatzen duten akordio opako eta koertziboen ongietorria jaso ohi dute, eta akordio hauek estatuon soberanitatea ahultzen dute\n– Eurôpêan prezedenterik gabeko desberdintasuna, itxaropen beherakorra eta misanthrôpia loratzen ari dira\nBi aukera beldurgarri nagusitu dira:\n– Gure nazio-estatuak kapulura itzultzea\n– Edo, Brusela·ren dêmokratiarik gabeko eremuaren aurrean errenditzea\nBeste bide bat egon behar da. Eta badago!\nDêmokratiaren pizkunde bat!\nGure mugimendua, DiEM25, mota horretako pizkunde bat ekartzea bilatzen ari da.\nDiEM25 mugimenduaren indar motibatzailea idea sinple eta erradikal bat da:\nEurôpêa dêmokratizatu! Edo EBa dêmokratizatzen dugu, edo berau desintegratu egingo da!\nEurôpêa dêmokratizatzeko gure helburua errealistêa da. Helburu hau ez da hasierako Eurôpêar Batasunaren eraikuntza baino utopikoagoa. Izatez, gaur egungo Eurôpêar Batasun anti-dêmokratiko eta zatikatua mantentzeko saiakera bera gure mugimendua baino utopikoagoa da.\nGure helburua, Eurôpêa dêmokratizatzea, izugarriki larria da. Izan ere, azkar hasten ez bagara, erresistentzia instituzionalizatua berandu izan baino lehen zizelkatzea ezinezkoa izan daiteke. Guk hamarraldi bat ematen diogu, 2025 urtera arte.\nBaldin-eta asko jota hamarraldi baten buruan Eurôpêa dêmokratizatzen asmatzen ez badugu, baldin-eta Eurôpêaren botere autokratikoek dêmokratizazioa itotzea lortzen badute, orduan EBa hybris·ean eroriko da, ezpaldu egingo da, eta bere erorierak orain arte ezagutu gabeko oinazea eragingo du oronon – ez soilik Eurôpêan.\nZERGATIK ARI DA EURÔPÊA BERE INTEGRITATEA ETA BERE ARIMA GALTZEN?\nHasiera batean, EBa gerraren ondorengo hamarraldietan eraiki zen. Hamarraldi hauetan kultura nazionalak berpiztu egin ziren, orduko Eurôpêarrak elkartu zituen izpiritu berri baten argitan: internazionalismoa, mugak desagertzea, oparotasun partekatua eta standard garaiagoak. Alta, sugearen arrautza integrazio-prozesuaren bihotzean zegoen.\nIkuspuntu oikonomiko batetik, EBa industria astunaren kartel bezala jaio zen (eta beranduago etxalde-jabeak kooptatu zituen). Kartel honen helburua prezioak finkatzea eta Brusela·ko burokratiaren bidez oligopolioaren mozkinak berbanatzea zen. Kartel emergente honek eta Brusela·n finkatuta zeuden bere administrariek dêmos·ari beldurra zioten eta herriaren gobernuaren idea gorroto zuten.\nPazienteki eta methodikoki, erabakien hartzea despolitizatzeko prozesu bat gauzatu zen. Prozesu honen emaitza kanpaina mantso baina geldigabe bat izan zen. Kanpaina honen helburu nagusiak bi ziren: alde batetik, dêmos·a dêmokratiatik kanporatzea, eta, bestetik, politikê-erabaki oro fatalismo pseudo-tekhnokratiko perbasibo batez mozorrotzea. Zenbait politiko nazionalek Komisioa, Kontseilua, Ecofin, Eurôtaldea eta Eurôpeko Banku Kentrala politikêtik askatutako eremu bilakatu zituzten, eta lan honen trukean sari ederrak jaso zituzten. Despolitizazio prozesu honen aurka egiten zuen oro anti-Eurôpêartzat hartu zen eta disonantzia zaratatsutzat jo zen.\nBeraz, horrela jaio zen EBaren bihotzean dagoen iruzurra: datu oikonomiko deprimenteak eta oinaze ekidingarria sortzen zituzten politikêei konpromiso instituzionala emanez. Bitartean, Eurôpê ziurrak garai batean ulertu zituen printzipioak gaur egun abandonatu egin dira.\n– Arauak Eurôpêarron zerbitzura egon behar lirateke, eta ez alderantziz\n– Monetak tresnak izan behar lukete, eta ez euren-baitako-helburuak\n– Merkatu bakarra dêmokratiarekin bateragarri egiteko modu bakarra Eurôpêar ahulenen eta ingurugiroaren defentsa komunak edukitzea da, defentsa hauek dêmokratikoki hautatuak eta eraikiak izanik\n– Dêmokratia ezin da soilik hartzekodunen esku dagoen eta zordunei ukatzen zaien luxu bat izan\n– Dêmokratia oinarrizkoa da kapitalismoaren inpultsurik auto-suntsikor eta okerrenak mugatzeko eta harmonia sozialezko eta garapen sustengagarrizko ikuspegi berri batera begiratzen duen leiho bat irekitzeko\nEurôpêko oikonomia sozial kartelizatua 2008 ondorengo Atzeraldi Haunditik altzatzen saiatu denean, hutsegite ekidinezina erdietsi du. Hutsegite horren ondoren, berau eragin zuten EBaren instituzioek gero-eta autoritarismo gehiago baliatu dute. Eurek dêmokratia zenbat-eta gehiago asphyxiatu, euren autoritate politikoa orduan-eta ilegitimuagoa bilakatzen da, atzeraldi oikonomikoaren indarrak orduan-eta indartsuagoak bilakatzen dira, eta euren autoritarismo-beharra orduan-eta haundiagoa bilakatzen da. Ondorioz, dêmokratiaren etsaiek botere berriztatua biltzen duten heinean, euren legitimitatea galtzen dute eta itxaropena eta oparotasuna gutxiengo nimino batengan murrizten dute (zeintzuek-ere oparotasun horretaz gainerako sozietatearengandik babesteko behar dituzten langen eta hesien atzean bakarrik goza baitezakete).\nHau guztia prozesu ikusezin bat da, eta, beronen bidez, Eurôpêaren krisiak gure herriak barnera begira jartzen ari ditu, elkarren aurka jartzen ari ditu, eta jingoismo eta xenophobia preexistentea anplifikatzen ari du. Anxietatearen pribatizazioak, ‘bestetasunarekiko’ beldurrak, anbizioaren nazionalizazioak eta politikêen bernazionalizazioak interes komunen desintegrazio toxiko baten mehatxua eragiten dute, eta beronen ondorio bakarra Eurôpêaren sufrimentua izango da. Eurôpêak erreakzio negargarriak burutu ditu bere bankuen eta zorren krisien aurrean, errefuxiatuen krisiaren aurrean eta politikê atzerrikoi, migrazional eta anti-terroristê koherente baten beharraren aurrean. Ondoren zerrendatzen ditugun puntu guztiak solidaritateak bere esanahia galtzean gertatzen denaren adibideak dira:\n– Athêna·ko Udaberriaren suntsizeak eta beronen ondoren – huts egin zezan – diseinatu zen ‘erreforma’-programma oikonomikoaren inposizioak Eurôpêaren integritatean zauria eragin zuten\n– Aurrekontu estatal bat sendotu behar den bakoitzean, edo-eta banku bat erreskatatu behar den bakoitzean, aberatsenen bekatuak sozietateko ahulenek ordaindu behar dituztela asumitu ohi da\n– Lana komodifikatzeko eta dêmokratia lan-eremutik kanpo ateratzeko joera konstantea dago\n– Eurôpêko itsasertzetan lur hartzen ari ziren errefuxiatuen aurrean, EBeko kide-estatu gehienek ‘nire patioan ez’ jarrera eskandalagarria eduki zuten; jarrera honek ongi ilustratzen du nola Eurôpêar gobernu-eredu hautsi batek beheraldi ethikoa eta paralysi politikoa ekartzen dituen, eta, era berean, ongi erakusten du nola ez-Eurôpêarrekiko xenophobiak Eurôpêarron arteko solidaritatea desagerrarazten duen\n– ‘Eurôpêar’, ‘atzerritar’ eta ‘politikê’ hitzak elkartzen ditugunean esaldi komikoa erdiesten dugu\n– Paris·eko eraso negargarrien ostean, errazkeria osoz, Eurôpêar gobernuek soluzioa mugak berreraikitzea zela erabaki zuten, noiz eta erasotzaile gehienak EBeko hiritarrak zirenean – Eurôpêar Batasuna ez da gai Eurôpêar hiritarrak batuz arazo komunei erantzun komunak emateko, eta aipatu berri dugun erabakia Eurôpêar Batasuna irensten ari duen izu moralaren beste zeinu bat baino ez da\nZer egin behar dugu? Gure zerumuga\nErrealismoak ondorengoa eskatzen du: denbora-marko errealistê baten baitan, tarteko mugarrietara iristeko lan egitea. Horregatik, 2025. urterako Eurôpê osoki dêmokratiko eta funtzional bat erdiesteko bidean, DiEM25 mugimenduak lau mugarri hartuko ditu helburu, interbalo erregularretan.\nOrain, gaur egun, Eurôpêarrok EBaren instituzioengandikako abandonoa sentitzen dugu oronon. Helsinki·tik Lisboa·ra, Dublin·etik Krêtê·ra, Leipzig·etik Aberdeen·era. Eurôpêarrok sentitzen dugu ezen modu azkarrean hautu gogor batera hurbiltzen ari garela. Benetako dêmokratiaren eta desintegrazio amarrutiaren arteko hautua izango da. Batasuna hautatu behar dugu, Eurôpêak hautu egokia egiten duela ziurtatzeko: Benetako dêmokratia!\nZer nahi dugun eta noiz nahi dugun galdetzen digutenean, guk hau erantzuten dugu:\nIMMEDIATUKI: Erabakien hartzean gardentasun osoa.\n– EBeko Kontseiluaren, Ecofin·en, FTT·ren eta Eurôtaldearen biltzarrak zuzenean emititu behar dira\n– Eurôpêko Banku Kentralaren gobernu-kontseiluaren biltzar-agiriak biltzarrak gertatu eta aste gutxiren buruan argitaratu behar dira\n– Negoziazio batzuek Eurôpêar hiritarron etorkizunaren fazeta orori eragiten diete (adibidez, merkataritza-TTIP, ‘erreskateak’, Britainia·ren statusa); negoziazio erabakigarri hauei pertinente zaizkien dokumentu guztiak sarera zamatu behar dira\n– Lobbyistêentzako erregistro obligatorio bat behar da; erregistro honek euren bezeroen izenak, euren diru-sarrerak, eta funtzionariekin (hautatuekin nahiz hautatugabeekin) egiten dituzten bileren zerrenda bat barnebildu behar ditu\nHAMABI HILABETEREN BURUAN: Krisi oikonomiko jarraikorrari erantzun egin behar zaio, instituzio existenteak erabiliz eta EBaren Itun existenteen baitan.\nEurôpêaren krisi immediatua aldi berean bost arlotan destolesten ari da:\n– Zor publikoa\n– Inbestimentu Desegokiak, eta\n– Pobrezia Hazkorra\nGaur egun, bost arlo hauek gobernu nazional hauen eskutan utzi dira, baina gobernu nazionalek ez dute arlo hauen gainean eragiteko botererik. DiEM25 mugimenduak bost arlo hauek Eurôpêartzeko politikê-proposizio xeheak aurkeztuko ditu, eta Brusela·ren botere diskrezionalak mugatuko ditu, boterea Legebiltzar nazionalei, kontseilu eskualdetarrei, udalei eta komunitateei itzuliz. Proposatuko ditugun politikêen helburua instituzio existenteen berrindartzea izango da (itun eta karta existenteen berrinterpretazio sorkor baten bidez). Horrela, zor pulbikoaren, bankuen, inbestimentu desegokien eta pobrezia hazkorraren krisiak egonkortuko dira.\nBI URTEREN BURUAN: Biltzar Konstituzionala\nEurôpêko hiritarrok batasunaren etorkizunaz arduratzeko eskubidea dugu, eta (2025erako) Eurôpêa dêmokratia oso bat bilakatzeko betebeharra dugu. Dêmokratia oso horrek Legebiltzar soberano bat edukiko du, eta, Legebiltzar soberano honek, Legebiltzar nazionalen, biltzar eskualdetarren eta udal kontseiluen autodeterminazio nazionala errespetatzeaz gain, bere boterea azken hauekin partekatuko du.\nHau egiteko, euren errepresentanteen Biltzar bat deitu behar da. DiEM25 mugimenduak Biltzar Konstituzional bat sustatuko du. Biltzar Konstituzional hau zerrenda trans-nazionalen arabera hautatutako errepresentantez osatuko da. Gaur egun, unibertsitateek Brusela·ri ikerketarako diru-laguntzak eskatzen dizkiotenean, aliantza trans-nazionalak osatu behar izaten dituzte. Modu bertsuan, Biltzar Konstituzionalerako hauteskundeetarako zerrendek Eurôpêar herrialdeen gehiengo bateko hautagaiak barnebildu behar lituzkete. Hauteskunde hauetatik eratorriko den Biltzar Konstituzionalak etorkizuneko konstituzio dêmokratiko bati buruz erabakitzeko boterea izango du. Hamarraldi baten buruan, konstituzio honek Eurôpêar Itun existente guztiak ordezkatuko ditu.\n2025 URTERAKO: Biltzar Konstituzionalaren erabakien promulgazioa\nNork ekarriko du eraldaketa?\nGuk, Eurôpêko herriok, gure Eurôpêaren gaineko kontrola berrartzeko betebeharra dugu; gaur egun, kontrol hau inori konturik ematen ez dioten ‘tekhnokratek’, politiko konplizeek eta instituzio itzalkoiek ostentzen dute.\nGu kontinenteko parte orotatik gatoz, eta ezagugarri desberdinek batzen gaituzte: kultura desberdinek, hizkuntza desberdinek, akzentu desberdinek, alderdi politiko desberdinetako afiliazioek, ideologia desberdinek, azal-kolore desberdinek, genero-identitate desberdinek, fede desberdinek eta sozietate onari buruzko ulerkera desberdinek.\nDiEM25 osatzen ari garenon intentzioa ‘Guk, Gobernuok’ eta ‘Guk, Tekhnokratok’ osatzen duten Eurôpêtik ‘Guk, Eurôpêko herriok’ osatzen dugun Eurôpê batera igarotzea da.\nGure lau printzipioak:\n– Eurôpêko herriren baten dêmokratia biolatzen den heinean, Eurôpêko gainerako herriek ezin izango dute aske izan\n– Eurôpêko herriren baten duintasuna ukatzen den heinean, Eurôpêko gainerako herriek ezin izango dute duintasunean bizi\n– Eurôpêko herriren bat insolbentzia eta depresio iraunkorrera bultzatzen den heinean, Eurôpêko gainerako herriek ezin izango dute oparotasun itxaropenik eduki\n– Eurôpêko herriren batek bere hiritarrik ahulenentzako oinarrizko ondasunik bermatzen ez badu, garapen humanurik ez badu, oreka oikologikorik ez badu eta erregaien erabilera ezabatzeko determinaziorik hartzen ez badu, bere jokabideak aldatuz – eta ez planêtêaren klima aldatuz – Eurôpêko herri hori ezin izango da hazi\nGu hainbat Eurôpêarren tradizio bikainaren baitan lekutzen gara. Eurôpêar hauek, mendetan zehar, dêmokratia luxu bat dela eta ahulenei sufritu behar dutena sufritzea egokitzen zaiela esaten duen ‘jakintzaren’ aurka borrokatu dute.\nGure bihotzak, gogoak eta borondateak konpromiso hauei dedikatuta, eta aldaketa eragiteko determinazioz, honakoa adiarazten dugu.\nGure Eurôpêar hiritarkideei gurekin bat egiteko deia luzatzen diegu, gurekin batera DiEM25 izendatu dugun Eurôpêar mugimendua sor dezaten.\n– Borroka dezagun elkarrekin, dêmokratia sakonki gorroto duen Eurôpêar establishment·aren aurka, Eurôpêar Batasuna dêmokratizatzeko\n– Amai dezagun harreman politikoak erabaki tekhniko huts bezala mozorrotzea eta berauek botere-harremanetara murriztea\n– Jar dezagun EBaren burokratia Eurôpêar herri soberanoen borondatearen menpe\n– Desmantela dezagun botere korporatiboak hiritarron borondatearen gainean ostentzen duen ohiko dominazioa\n– Berpolitiza ditzagun gure merkatu bakarra eta moneta komuna gobernatzen duten arauak\nEurôpêar Legebiltzarraren mailan aliantza ahulak osatzen dituzten alderdi nazionalen eredua obsoletutzat jotzen dugu. Dêmokratiaren aldeko behetikako borroka bat (maila lokal, eskualdetar eta nazionaletan) beharrezkoa izanik ere, baldin-eta borroka hau Eurôpêa dêmokratizatzeko koalizio pan-Eurôpêar bateranzko stratêgia internazionalistêrik gabe gidatzen bada, orduan berau ez da aski izango. Lehenik eta behin, Eurôpêar dêmokratok bat egin behar dugu, agenda komun bat ekoitzi behar dugu, eta gero agenda hau komunitate lokalekin konektatzeko bideak aurkitu behar ditugu, maila eskualdetar nahiz nazionaletan.\nArrazonaren, Askatasunaren, Tolerantziaren eta Irudimenaren Eurôpê batek inspiratzen gaitu, eta berau posiblea izan dadin Gardentasun integral bat, Solidaritate erreal bat eta Dêmokratia autentiko bat behar ditugu.\nHauek dira gure aspirazioak:\n– Eurôpê Dêmokratiko bat, zeinetan-ere autoritate politiko guztia Eurôpêko herri soberanoetatik eratorriko baita\n– Eurôpê Garden bat, zeinetan-ere erabaki-hartze guztiak hiritarron kontrolpean gertatuko baitira\n– Eurôpê Batu bat, zeinetako hiritarrok gure nazioen baitan komunean ditugun bezainbeste gauza edukiko baititugu komunean gure nazioen artean\n– Eurôpê Errealistê bat, zeinak-ere bere buruari erreforma dêmokratiko erradikal bezain egingarrien egitekoa jarriko baitio\n– Eurôpê Deskentralizatu bat, zeinak-ere bere botere kentrala lan-eremuetako, herrietako, hirietako, eskualdeetako eta estatuetako dêmokratia maximizatzeko erabiliko baitu\n– Eurôpê Pluralistê bat, zeinak-ere eskualde, ethnia, fede, nazio, hizkuntza eta kulturak errespetatuko baititu\n– Eurôpê Berdintzale bat, zeinak-ere desberdintasuna ospatuko baitu eta zeinak-ere generoan, azal-kolorean, klase sozialean eta orientazio sexualean oinarritutako diskriminazioa amaituko baitu\n– Eurôpê Kultu bat, zeinak-ere bere jendearen dibertsitate kulturala baliatuko baitu, eta, bere ondare zenbaezina sustatzeaz gain, Eurôpêko artistê, musikari, idazle eta poiêtê disidenteen lana ere sustatuko baitu\n– Eurôpê Sozial bat, zeinak-ere onartuko baitu ezen askatasunak, interferentziarengandikako jaretza behar izateaz gain, oinarrizko ondasunak ere behar dituela, horrela hiritarrok beharrarekiko eta explotazioarekiko aske izan gaitezen\n– Eurôpê Produktibo bat, zeinak-ere bere inbestimentuak oparotasun partekatu eta berde batera bideratuko baititu\n– Eurôpê Sostengagarri bat, zeina-ere planêtêaren baliabideen baitan biziko baita, bere ingurugiro inpaktua minimizatuz, eta Lurrean ahalik-eta erregai fosil gehien utziz\n– Eurôpê Oikologiko bat, zeina-ere mundu-mailako benetako trantsizio berde batekin konprometituta egongo baita\n– Eurôpê Sorkor bat, zeinak-ere bere hiritarren irudimenaren botere berritzaileak askatuko baititu\n– Eurôpê Tekhnologiko bat, zeinak-ere tekhnologia berriak solidaritatearen zerbitzura erabiliko baititu\n– Eurôpê Historiko bat, zeinak-ere geroaldi argi bat bilatuko baitu, baina bere lehenaldia ezkutatu gabe\n– Eurôpê Internazionalistê bat, zeinak-ere ez-Eurôpêarrak euren-baitako-helburu bezala traktatuko baititu\n– Eurôpê Baketsu bat, zeinak-ere, bere Ekialdeko eta Mediterraneoko tentsioak baretuta, militarismoaren eta expantsionismoaren lamien aurkako gotorleku bezala lan egingo baitu\n– Eurôpê Ireki bat, zeina-ere mundu osoko ideei, jendeari eta inspirazioari irekita egongo baita, eta zeinak-ere hesiak eta mugak segurtasunaren izenean segurtasunik eza zabaltzen duten ahultasun-zeinu bezala berrezagutuko baititu\n– Eurôpê Askatu bat, zeinetan-ere pribilegioa, prejudizioa, gabetzea eta biolentziaren mehatxua ximeldu egingo baitira, Eurôpêarroi rol stereotypiko gutxiagoren baitan jaiotzea ahalbidetuz, gure potentzialea garatzeko aukeren berdintasunaz gozatzea ahalbidetuz, eta gure bizitzako, laneko eta sozietateko kide gehiago hautatzeko askatasuna ahalbidetuz.\n01:30 2016 02 11\nDonostiko Nabar Hirian\nHiritarron Biltzarrak – Bingen Ereintzun Hareitzederra\nDiEM25 Manifestua / DiEM25 Manifestua / DiEM25 Manifestua / DiEM25 Manifestua / DiEM25 Manifestua\nInauteriko Museo Birtuala\nVassili Grossmanen azken gutuna


Ondaregune batzuen bisita — Euskal kultur erakundea\nOndaregune batzuen bisita\nZaharberritzea ez da soilik babespen ekintza bat. Gaur egun salbatzen dugu bihar oroimen horrek bizirik iraun dezan. Ahetzeko latsarriaren zaharberritzaileek beste ondarezale batzuekin topo egin dute : azken hauek, xede hezitzaile bat gogoan zutela, beren etxeetan edo auzoetan dauden iraganeko arrastoak babesten lagundu dute.\nJocelyne Larcebal, "Louillot-eko Latsarriaren Adiskideak" elkarteko kideak Angeluko bi iturri ezagutarazi dizkio hargin taldeari (Bessouye eta Hondarro), bai eta Euskal Herriko azken haize errota ere, usaian Lannes-eko dorrea deitua dena.\nZurgin taldeak aldiz Bessouye-ko latsarria bisitatu ahal izan du arraberritze lanak kudeatu dituen Alain Arondel konpañonarekin. Bessouye edo Dassouye-ko iturria, herriko karrika itsu baten hondoan, Parmeko pistaren hegoaldean, Brindos etorbidearen eta Ermita bidearen arteko juntura pasatu eta 200 metrotara kokaturik, zaharberritua da gaur egun. "Garden eta kantari, bi zati desberdinetan banatu harraska betetzen du, bata harri batekoa, bestea bost (), sei harrikoa bakarrik, zeren iturria eraiki zen garaian Bessouye-ko herribazterrak bost etxe baizik ez baitzeukan, horien artean Dassouye baserria". Pierre Lafargue-ren, "Iturri berreskuratuak" liburutik hartua.\nHondarroko iturri zaharberritu gabeak jatorrizko 10 harrietarik 4 baizik ez dauzka gaur egun.\nJosé Saplairolles, Xan Errotabehere eta Armand Haitze, "Ur Begi" elkarteko kideek Iturbideko latsarria eta UztaritzeHeraitze auzoko gisu-labea deskubriarazi dizkiete, biak elkartearen kemenari esker zaharberriturik daudelarik. ikus Uztaritzeko latsarriaren arraberritzearen inguruko txostena).\nZurginek, beren aldetik, bi ondaregune bisitatu dituzte Senperen: XVII. mendekoa den Inharria Ibarrunen, Peio Fagoaga etxearen jabea eta Xemartin Bachoc zzurezko etxeen ikertzaileak eman argitsunez lagundurik, eta Senpere herri barneko Legarreta latsarria (1855n erraikia), arraberritze obrak kudeatu dituen Luis Gallaregui zurginaren gerizapean.\nLuixa Daguerre-k eta Jean-Bruno Etcheberry honen ilobak Plazako Errotako ateak zabaldu dizkiete, Senperen.\nXIV. mendeko errota hori, lehen Senpereko jauregiaren ondasuna zen. 1922an, Daguerre familiak erosi zuen. Jardunean egon zen 1972 arte. Ondarea hezkuntza tresna izan daitekeela komentziturik, 1998az geroztik ondorengoek iringintzako jarduera berriz abiatu dute, xede hezitzaile batekin.\nElias Tapia saratarrak apustu bera egin du Ortillopitz familiako etxearekin, 1540ko etxe baten aztarnen gainean 1660an eraikia.\nHain zuzen ere, XVI. mendeko etxe horretatik haritzezko egitura ohargarria eta harlanduzko hesi lodiak bertan gelditzen zaizkigu.\nBisita iruzkindu bati esker, ikasleek hiru solairutan banatu 600 m2-ko etxe handi horren egitura eta historia, bai eta honen ingurumena ere (meta, baratzea, sagardia, mahastia, latsarria) ezagutu dituzte.\nMichel Urbistondo harri-pikatzaileak Larruneko hareharrizko harrobi handiak ezagutarazi dizkie Azkainen (Sarako bere tailerraren bisita eskaini aitzin). Larrun mendiak ospe handia du eraikuntzan lanean ari direnen artean aspalditik erabilia den bertako hareharriagatik. Bigarren aroaren hasieran agertu zen meategia Euskal Herri osoan zabaltzen da (ez bakarrik Larrunen, baizik eta Bidarrai, Baigorri, Arrosa, Irulegi eta Aldudeko herrietan ere), bai eta Nafarroako Baztaneko mendietan ere. Siliziozko hareharri horrek bi kolore nagusi izan ditzake : arrosa ubeldua eta zuri-grisa. Larruneko Hareharrizko Harrobi Nagusietako sozietatea da hareharri mota horren ustiatzaile bakarra 1924az geroztik.\nAzkenik, Pantxoa Iturria ONF, Oihanen Erakunde Nazionaleko teknikalariarekin, Senpereko oihanean zehar ibili dira (1200ha), Euskal Herriko 4 oihan motan handiak bereiziz (lehenbiziko oihana, haritz kapetatua, pagoa eta espezie exotikoak) eta hauen erabilpena zurgintzan eta mahasturigintzan zein den ikusiz.


Zer dago estresaren atzean? DEIALDI BERRIA – BiziEskola Zer dago estresaren atzean? DEIALDI BERRIA - BiziEskola\nZer dago estresaren atzean? DEIALDI BERRIA\nGaldera hauei erantzun bat aurkitu ahal izateko eta egoki iruditzen zaizun estrategia erabili ahal izateko,\ngure tailerrak aurkezten dizugu, esparru pertsonal zein profesionalean zure ongizatea, motibazioa eta\neraginkortasuna hobe ditzazun.\nZikloa hiru tailerrez osatua dago.\n12 ordu presentzialak ( 4 orduko 3 tailer.) ☛ 2017ko Otsailak 4, 25 eta martxoak 18\nPrezioa: 250€ B.E.Z barne, 230€ B.E.Z barne Garapen Pertsonaleko eskola egin dutenentzat.\notsaila 04 2017\n« Jumping Clay Tailerra\nOmenaldi-Irakurraldia. Ainara Nazabal Iraola zenaren omenez »


Berenguela eta Ingalaterrako Rikardo I erregea Txipren ezkondu ziren 1191ko maiatzaren 12an. Horri esker, Nafarroak hurbileko aliatu bat lortu zuen. Ingalaterrako erregeak, Normandia eta Anjouko dukea ere bazenak, bere baitan zituen Gaskonia eta Akitaniako lurraldeak. Modu horretan, Iruñeko erreinuak ez zuen Frantzia mugakide.\nRikardo I erregeak Frantziako Felipe II Augusto monarkarekin batera Lurralde Santurako III. Gurutzadan parte hartu zuen eta itzuleran Austriako Leopoldo dukeak preso hartu zuen Vienan. 1192ko abenduaren 21etik 1194ko otsailaren 4ra bitartean egon zen atxilotuta. Abagune hori ederki baliatu zuen Frantziako monarkak, izan ere, Ingalaterrako subiranotasunpean geratu ziren lurraldeak berreskuratu nahi zituen, Normandiako konkista abiarazteko. Akitania eta Gaskoniako lurrak ere Frantziako erregearen miran zeuden eta, gainera, Gaskoniako seneskala gaixo zegoen. Bestalde, Gaskonia eta Akitaniako hainbat jauntxok aukera baliatu nahi izan zuten Ingalaterrako mendekotasunetik askatzeko, eta Perigord eta La Marcheko kondeek seneskalari eraso zioten Gaskoniako beste baroi batzuen laguntzaz.\nNafarroako Sancho printzea, "Antso Jakitunaren" seme zaharrenak (gerora Antso VII Azkarra izenarekin aginduan izan zena), erbestera jo zuen Rikardo koinatuari laguntza eskatzeko. Nafarroako infantea Gaskonian eta Tolosako (Frantzia) kondearen lurretan sartu zen, apatu hiriko ingurumarietara iritsi zelarik.\n1194ko maiatzean Antso infanteak Rikardo I erregearen alde borrokatu zuen berriz ere, Frantziako erregearen aurkako lehian. Locheseko (Indre et Loire) gaztelua hartzeko borrokan parte hartu zuen eta bertan jaso zuen Nafarroatik zetorren albiste iluna, aitaren heriotza, alegia. Kanpaina horretan Nafarroako printzeak Godofredo de Ranconen lurrak eta Angulemako kondearenak suntsitu zituen.


PCR proba eginda | Faroa\n← Katalanen gezitxoa, espazioan\nAzkenean, neuri ere egokitu zait PCR proba bat egin beharra. Gaur izan da hori, Matienako anbulatorioan, Bizkaian.\nAtzo goizean lagun baten mezua jaso nuen, eta esan zidan positibo eman duela. Kontua da martxoaren 31n berarekin egon nintzela berbetan kalean (5 bat minutu, biok maskara jarrita), eta ea nire izena ematea nahi nuen. Nik, baietz.\nIluntzean bi mezu jaso nituen Osakidetzatik. Lehena, aztarnariarena: aintzat hartuta enkontrua astebete lehenago gertatu zela, kalean, biok maskara genuela jantzita eta ni ondo sentitzen nintzela, aurreratu zidan ez nintzela kontaktu estua. Beraz, kuarentenarik ez, baina PCR bat, bai. Bigarrena, hitzordua emateko, gaur goizeko 10:00etan, Matienan.\nMatienako anbulatorioan dena ondo joan da. Bertan, bi sarrera dauzkate: bat Covid kasuetarako (nik hori erabili dut), eta bestea, gainerako kontuetarako. Itxarongelan, pertsona bat zain. Atenditzen, hiru erizain, goitik behera jantzita Covid protokoloak eskatu bezala. Nire txanda iritsi denean, nahiko ondo moldatu naiz, nahiz eta sudurzulo bietan kili-kili bortitza sentitu dudan. Amaitutakoan, eskerrak eman atenditu nautenei, eta kalera, doministiku potolo bat eginda, ordurako berriz maskara jantzita. Alibiyue.\nGaur iluntzean edo bihar goizean jasoko dut sms bat emaitzarekin. Negatiboa bada, alta emango didate. Positiboa bada, deituko didate, zelan jokatu esateko.\nKategoria: Pandemia Etiketak bizkaia, covid-19, pcr, Sars-CoV-1. Gorde lotura.


Balkoi eta leihoetara gerturatzeko hitzordu bana gaur ere, 20:00etan eta 21:00etan - Usurbil - Noaua.eus\nBalkoi eta leihoetara gerturatzeko hitzordu bana gaur ere, 20:00etan eta 21:00etan\nNoaua Aldizkaria 2020-03-18 14:58\nOsasungintzako langileak eskertzeko eguneroko hitzordua 20:00etan. Eta gaurkoan 21:00etan, Espainiako Errege Felipe VI.a telebista bidez eskaintzekoa den mezuaren aurrean, errege espainiarra kanporatzea eskatzeko kazerolada deitu da. Asteazken honetako bigarrena litzateke, eguerdiko 12:00ak aldera ere egin baitute. Balkoi eta leihoetan hitzordu bikoitza beraz gaur iluntzerako.\n"Erregea kanpora!" aldarripean, Espainiako errege Felipe VI.aren aurkako protesta ekintza deitu dute sare sozialen bidez asteazken iluntze honetarako. Ordu horretan bertan, itxuraz erregea koronabirusagatik bizi dugun egoeraren inguruko mezua eskaintzekoa da telebista bidez. "Atera zure lapikoa leihora!", hortxe deitzaileek luzatu duten gonbita. Erregea kanporatzeko protesta ekintza izango da honakoa. Familia honen azken eskandaluaren berri izango duzue; ustez Saudi Arabiatik legez kanpo jasotako 100 milioi dolarreko komisioak osasungintza publikora bideratzea eskatu dute eguerdiko kazeroladarekin. Iluntzean zuzenean, Erregea bera kanporatzea eskatuko da.\nAsteazken honetan ere honenbestez, hitzordu bikoitza izango dugu etxeetako balkoi eta leihoetan. 21:00etako hitzorduaren aurretik, ordubete lehenago, 20:00etan, egunero bezala osasungintzako langileei eskertza mezua. Bart gauean ere, bi hitzordu izan genituen balkoietan. Eguneroko 20:00etakoa, gure bizitzaren alde lanean dihardutenak omentzeko, eta 21:00etan astelehenean Soraluzen izandako erahilketa matxista salatzeko kazerolada egin zen Euskal Herri osoan, baita Usurbilgo balkoi eta leihoetan ere.\nDonostialdeko Osakidetzako langileak: "Eskerrak eman nahi dizkiegu herritar guztiei erakutsi diguzuen maitasunagatik"\nUsurbilgo anbulatorioko langileak barnebiltzen dituen Osakidetzaren Donostialdeko ESIko, hau da, aipatu eremuko osasun-etxeetako langileek ondoko eskertza mezua hedatu dute sare sozialen bidez. Gogoan izan, iluntzero 20:00etan jendea balkoietara atera eta osasungintzako langileei eskerrak helarazteko deialdiak egunerokoan bilakatu dira.\n"Donostialdea ESIko langileok eskerrak eman nahi dizkiegu herritar guztiei erakutsi diguzuen maitasunagatik. Zuen esker onak eta -etxean geratuz eta gure jarraibideak betez- osasunarekiko erakutsi duzuen konpromisoak indarberritu eta lagundu egiten gaitu. Mila esker bihotzez". Etxean geratzeko deia egiten segitzen dute.\nHortxe duzue eskertza mezua. Gogoan izan, jada iluntzeetan 20:00etan jendea balkoietara ateratzeko deialdiak egunerokoan bilakatu direla han eta hemen. Usurbilen ere azken egunotan hainbat herritar atera da balkoietara txalo eta txistuen bidez, gu guztion osasuna zaintzen, etenik gabe, guztia ematen ari diren langileei eskerrak ematera.


Euskadiko enpresa, startup, kluster, teknologi zentro eta unibertsitateak, Basque Industry 4.0 jardunaldiko protagonistak - SPRI\nSPRI » Basque Industry 4.0 » Euskadiko enpresa, startup, kluster, teknologi zentro eta unibertsitateak, Basque Industry 4.0 jardunaldiko protagonistak\nEuskadiko enpresa, startup, kluster, teknologi zentro eta unibertsitateak, Basque Industry 4.0 jardunaldiko protagonistak\nIñigo Urkullu lehendakaria, Basque Industry 4.0 ihardunaldian.\nEuskadin 4.0 industriaren arloan erreferentziazkoa den eta Eusko Jaurlaritzak antolatzen duen ekitaldi horren hirugarren edizioan aztergai izan zituzten nola aplikatu teknologiak negozioetan eta horrek Euskadiko industriari dakarzkion aukera paregabeak.\n“4.0 industriako liderrak dira argi ulertzen dutenak industria horren bidez balio erantsia sortzen dela”, adierazi du Javier Díazek, Etxe-Tar taldeko 4.0 apustuaren arduradunak.\nDanobat enpresak proiektu bati ekin dio startup batekin batera, langilearentzat errazago izan dadin informazioa eskuratzea.\nCIE Automotive enpresako Jose Esmorisek nabarmendu du iraultza industrial honek langileen prestakuntza errazten duela.\nEuskadin 4.0 industriaren arloan erreferentziazkoa den Basque Industry 4.0 ekitaldiaren hirugarren edizioak, asteazkenean honetan Donostian egin denak Eusko Jaurlaritzak antolaturik, bertatik bertara erakutsi zituen sortzen ari diren negozio-eredu berrien hainbat adibide eta 4.0 industriak berekin dakartzan aukera ugariak Euskadiko industriaren lehiakortasuna hobetzeko.\nGestamp, Cie Automotive, ABB, Titaniun eta Microsoft Europe enpresetako zuzendaritza-karguek mahai-inguru batean azaldu zituzten 4.0 industrian izan dituzten esperientziak. Cie Automotive enpresako Jose Esmorisek nabarmendu zuen iraultza industrial honek langileen prestakuntza errazten duela. “Aukera ematen digu prozesuak mundu birtual batean simulatzeko, inori enbarazurik egin gabe: posible da pertsona talde bat trebatzea existitzen ez den instalazio batean. Dirua eta denbora aurrezten dugu”. ABB enpresako Marc Seguraren arabera, kontua da “jakitea non sortzen den negozioa horrelako teknologiekin”. Eta adibide bat jarri zuen, bertaratuen artean oihartzun handia izan zuena: 4.0 tortillarena. “Taberna batean ohartu ziren tortillei kea bazerien, hau da, egin berriak bazeuden, gehiago jaten zirela. Horregatik, sentsore bat jarri zuten platerean, eta tortilla prest zegoenean, twitter bidez jakinarazten zieten bezeroei”. Ana Monterok (Microsoft Europa) Thyssen Group enpresako igogailuen monitorizazioan izandako esperientzia azaldu zuen. Monteroren esanetan, mantenimenduko langileek “igogailuak monitorizatzen dituzte intzidentzien zain egon beharrean, eta badute baita ere gerta daitezkeen egoerak jasotzen dituen gidaliburu bat, kontsultatu dezaten igogailua in situ konpontzera joan baino lehen”.\nJavier Díazek, Etxe-Tar taldeko 4.0 apustuaren arduradunak, 4.0 industriaren kontzeptua zehaztu zuen: “industriek uste dute 4.0 industrian sartzea dela makinak Internetera konektatzea, makinei sentsoreak atxikitzea edo produkzio prozesuan errealitate handitua edo 3D inprimagailu bat txertatzea. Baina sistema horiek edukitze hutsak ez du esan nahi 4.0 industriako liderrak direnik, kontua da sistema horiek zertarako diren jakitea. Gure ustez, 4.0 industriako liderrak dira argi ulertzen dutenak industria horren bidez balio erantsia sortzen dela”.\nDíazek azaldu zuen zer egiten duen ingeniaritza-zerbitzuak ematen dituen Plethora spinoffak. “Guretzat eta gure bezeroentzat datuak ateratzeko makina batekin hasi ginen lanean. Baina makina adimendun bat izateak ez du ezertarako balio, lan-ildoa adimenduna ez bada”. Bere esanetan, Plethora “enpresen lehiakortasuna hobetzeko puntuak aurkitzen dituen enpresa bat da. “Lehenbizi fabrikan pentsatu behar dugu, pentsatzen duen fabrika lortu ahal izateko”.\nBasque Industry 4.0 topaketaren beste une interesgarri bat izan zen Bind 4.0 programako (Eusko Jaurlaritzak bultzatutako lehen nazioarteko startup azeleragailua) enpresen eztabaida. ABB multinazionalak, 135.000 langile eta 35.000 milioi dolarreko urteko fakturazioa dituenak, erabaki du robotak kontrolatzeko teknologia aplikatuko duela Irisbond startuparen begiradaren bidez. “Uste dugu etorkizunean inguruneak begiradaren bidez kontrolatu ahal izango direla” esan zuen Irisbond enpresako Eduardo Jauregik. Irisbondek sortutako teknologiari esker, ezgaitasunak dituzten 500dik gora pertsonak posible dute begiradaren bidez komunikatzea.\nGasteizko Mercedes fabrikako prozesuen ingeniaritzako arduradun den Juan Morocoak hizpide hartu zuen Bigda Solutions startuparekin batera garatu duten proiektua energia kontsumoa murrizteko, kontsumo horrek 13 milioi euroko kostu finkoa baitakar urtero Gasteizko fabrikan. “Bigda Solutions enpresa aproposa da guretzat, ezagutza zabala baitu analitika aurreratuari eta pertsonei buruz”. “Teknologiak hortxe daude, edonork erabil ditzake, baina kontua da teknologia horiek txertatzen jakitea eta eraginkortasuna hobetzea”.\nDanobat enpresako Elena Urkiak aztergai izan zuen errealitate handituan diharduen Innova startuparekin batera Bind 4.0 programaren barruan garatu duten proiektua, langileek errazago eskuratu dezaten informazioa. “Makinak konektatzea, informazioa gordetzea eta erabiltzaileak erraz eskuratzeko moduan uztea. Informazio guztia eman nahi diogu bezeroari. Gainera, proiektu hori erabat bateragarria zen lehendik martxan geneukan ekimen batekin”. Innovae enpresako Pablo Ayalak esan zuen Danobatek hautatu zituela “konprometitzen garelako erronka konplexuak konpontzera. Errealitate handituan oinarritutako 250dik gora proiektu eta konponbide egin ditugu enpresa handientzat”.\nEuskaltel enpresako Natxo Molinasek hizpide hartu zuen datu-analisien azken fasean espezializatutako Decidata enpresarekin batera garatutako proiektua, zeinaren helburua baitzen operatzailearen azpiegituren erabilera optimizatzea, “hasi etxeetako wifi saretik eta sare mugikorretaraino. Eta, batez ere, bezeroen esperientzia hobetzea azpiegitura horiek erabiltzean”. Decidata enpresako Iñaki Pertusak adierazi zuen “helburua dela Euskaltelek hobeto ezagutu ditzala bere bezeroak”.\nKursaal auditoria, jendez beteta Basque Industry 4.0 ihardunaldian.\nBasque Industry 4.0 ekitaldian produktu eta zerbitzu jakin batzuen esperientziak ere izan ziren aztergai. Errealitate handituko sistemak egiten dituen Virtualware enpresak sistema bat ezarri du Vidrala konpainian, lan guztia bistaratzeko eta labe desberdinen lan egutegia planifikatzeko. Semantic Systems enpresak konfigurazio adimenduneko konponbide bat aplikatu du enpresa batek autonomia izan dezan produktu berri bat ateratzen duenean, edo ildo berriak martxan jartzen dituenean. SoC-e enpresak sentsoreak jarri ditu Microdeco konpainiaren fabrika batean, non pieza txikiak egiten baitituzte automozio sektorerako. Urrunetik kontrolatzen den ziber-segurtasunaren arloan diharduen ITS enpresako zuzendaritza-kargu Iñaki Eguiak esan zuen industriako 10 intzidentziatatik 1 “ziber-segurtasun industrial ezaren ondorio dela, laugarren faktore garrantzitsuena delako industriako intzidentzien artean. %60, berriz, barneko arduragabekeriak eragindakoak dira”.\nJardunaldia amaitzeko, Euskadiko teknologi zentro eta unibertsitateek gogoeta bat egin zuten etorkizunari buruz, eta adierazi zuten digitalizazioa “langileen baldintzak hobetzeko” eredu bat dela, eta enpresek nahiz erakundeek “ulertu behar dutela kontua ez dela bakarrik produktuak egitea eta irabaziak lortzea, baizik eta baita ere eredu berriak ikertzea. 4.0 industriaren etorkizuna denon artean eraiki behar dugu, eta hor sartzen dira enpresak, teknologi zentroak eta unibertsitateak” baieztatu zuen Euskal Herriko Unibertsitateko Basilio Sierrak.\nEmerid identifikazio-sistemak irabazi du Explorer Bizkaia lehiaketa...


Proiektuak | San Fidel Ikastola\nEtorkizuna zure esku\nIkusmirari begira dauden proiektu berriak\nOndoren agertzen zaizkizuenak dira gaur egun San Fidel Ikastola bultzatzen ari den proiektuak.\nEuretariko batzuk orain dela hainbat urte ezarritakoak dira eta urterik urtera hobekuntzak ezarri dizkiegu; beste batzuk berriagoak dira, azken aldi honetako erronka teknologiko eta metodologikoei aurre egiteko asmoz ezarritakoak baitira.\nAucouturier Psikomotrizitate praktika\nHaur Hezkuntzan ezarritako proiektu honen helburua, mugimenduaren bidez umearen garapen psikologikoan laguntzea da.\nHarward Unibertsitateko Zero Proiektua: ulermenerako irakaskuntza\n2015-2016 ikasturtean San Fidel Ikastolak erabaki zuen erreferentziatzat hartzea Ulermenerako Irakaskuntza deritzon proiektua (Harward Unibertsitateko Project Zero), bertan txerta daitezkeelako ikasleek ulertzeko baliagarriak diren metodologia guztiak (Ageriko pentsamendua, lan kooperatiboa, adimen anitzak…) eta ere berean HEZIBERRI 2020 hezkuntza eremuak proposatzen duenarekin bat datorrelako.\nHurrengo urteetan esparru honen barruan txertatuko ditu ikastolak bere berrikuntza eta formazio programak.\nXXI. mendeko euskal gizartea eleanitza da, Hori horrela izanik, gure helburua da hainbat egoeratan eta kulturatan moldatzeko gai diren pertsonak hezitzea, beste pertsona batzuk ezagutzeko, ideiak elkartrukatzeko eta interkulturalitatearen errealitateaz jabetzeko.\nGure eleaniztasun sistemak oinarri moduan Euskara du eta beste hizkuntzen aurrean bere lehentasuna bermatzen dugu. Baina ikastolaren erronka nagusienetarikoa da Lehen Hezkuntzako 1 mailatik aurrera Ingelesa irakastea beste arlo batzuetako hizkuntza bide delarik.\nAzken helburua da ikasleak, bere derrigorrezko ikaskuntza-prozesua bukatzen duenean, gai izatea euskaraz, gazteleraz eta ingelesez zuzen eta modu eraginkorrean komunikatzeko, bai ahoz, bai idatziz.\nEuropear elktrukerako Proiektuak\n2005-2006 ikasturtean hasi ginenetik hona, ikastolak Europako hainbat herrialdetako eskolekin burutu ditu ikasleen arteko elkartrukeak.\nEgitasmo hauen helburu nagusietarikoak dira interkulturalitatea bultzatea, hizkuntza gutxituen ezagutza eta eurekiko errespetua areagotzea eta gure kultura eta tradizioak mugatatik haratago ezagutaraztea. Horretarako ingelesa erabiltzen da hizkuntza bide moduan.\nEuropear Elkartearen programa bat da hezkuntza, formazio eta gazteriaren esparruak biltzen dituena.\nPrograma hauen bidez ikastetxeen arteko kooperazio sareak sortu eta bultzatu nahi dira Europa mailan berrikuntza, berdinen arteko ikaskuntza, ekimen bateratsuen garapena eta esperientzia berrien trukaketa areagotzeko.\nIkaskuntza zerbitzua Proiektua\nIkaskuntza zerbitzua ikasteko metodologia aktibo bat da, currículum edukiak uztartzen dituena solidaritate eta balio hezkuntzarekin.\nMetodologia honen bidez oinarrizko gaitasunen garapena bultzatzen da, eta modu berezian batez ere giza eta herritartasun gaitasunen garapena; gizartearen aldeko balio eta jarrerak sustatzen ditu; horretarako esfortzua, ardura, eta kompromesua bezalako balioak suspertzen dira.\nGuzti honekin ikasleari eguneroko bizitzarako trebetasunak eta gizartean partehartzaile konstruktiboa izateko tresnak eskaini nahi zaizkio.\nHainbat ekintza bideratuko dira Ikastolako ikasleak eurak giza-helburu izango direlarik.\nTableten ezarpenerako proiektua\nTeknologia berrien erronkari aurre egiteko asmoz eta kontutan izanik tresna hauek eskaintzen dituzten aukerak gure ikas-irakaskuntza prozesuan, Ikastolak IPADak ezartzea erabaki du Lehen Hezkuntzako 3. mailatik aurrera.\nProiektu honen barruan merkatuko dispositibo aukera ezberdinen azterketa egiten ari gara bere ezarpena baloratzeko beste etapa batzuetan, beti ere ikasketa prozesuaren gehigarri eta lagungarri izan daitezen.\nElkarbizitzaren sustapena jolastorduetan\nJoko aldia oso garrantzitsua da elkarbizitza lantzeko ikasleen artean. Hori horrela izanik, ikasle-talde bat eratzen da eta aldiro-aldiro orientatzailearekin batzen da jolastorduetarako jolasak antolatzeko. Jolas horiek Lehen Hezkuntzako 1. mailatik DBH 4. mailara arteko ikasleei zuzenduta daude.\nLehenengo hiruhilabetean jolas-ekintzak antolatzen dira 2. eta 3. hiruhilabeteetan martxan jartzeko. Azken bi hiruhilabeteetan euren jarraipena egiten da eta sor daitezkeen gorabeherei erantzuna ematen zaie.\nParte hartzen duten jokalari, laguntzaile eta epaileen asetasun maila oso handia da.\nIngeles Proiektua haur hezkuntzan (0-6 urte)\nAhozkoa da gehien bat jorratzen dena, ipuin, antzerki eta abestiez baliatuz.


Bikoizketa-aktore - Wikipedia, entziklopedia askea.\nBikoizketa-aktore bat, lanean.\nBikoizketa-aktorea ahots-aktore mota bat da zeregin oso zehatza duena: irarketa-estudioan ikus-entzunezko baten jatorrizko ahotsak aldatzen ditu produktua beste hizkuntza batean zabaltzeko. Beraz, filmeen itzulpenean parte hartzen du, halegia, bikoizketan.\n1 Bikoizketaren zergatiak\nBikoizketaren zergatiak[aldatu | aldatu iturburu kodea]\nAsko izan daitezke:\nZinemarako edo telebistarako produktu bat beste hizkuntza batean zabaltzea. Esaterako Ingalaterrako filma euskaraz emateko, testua itzuli eta euskarazko ahotsak grabatu behar dira. Azken hau izaten da aktore hauen eginbide nagusia. Herrialdeen arabera oso ohikoa izan daiteke filmak eta telesailak itzultzea, hori da Euskal Herriaren kasua; bestetan ohikoagoa da itzulpena azpitituluen bidez azaltzea.\nGerta daiteke baita ere fonogenia arazoak izatea, hau da, aktorearen aurpegia ez da eskatzen zaion paperari egokitzen, edo antzezleak arazoren bat izan dezake ahotsean, ondorioz gorputz-antzezle eta ahots-antzezle ezberdinek parte hartzen dutelarik pertsonaia bera biziarazteko.\nBatzutan jatorrizko grabazioa hondatu delako, edo gaizki entzuten delako, bikoizketa beharrezkoa gertatzen da.\n(Gaztelaniaz) Bikoizketa aktore izateko aholkuak.\nOrriaren azken aldaketa: 1 iraila 2020, 18:38.